open-index/open-wikipedia-markdown huggingface dataset:
海洋公園站

**海洋公園站**（；）係香港一鐵路車站，喺香港島黃竹坑海洋公園，歸港鐵南港島綫東段，2016年12月28號啟用。

## 車站結構
海洋公園站採用架空車站設計，去配合嗰段走線嘅高架橋設計，海洋公園擴建計劃亦有預留位置畀港鐵用。海洋公園站係南港島線唯一採用側式月台嘅車站。

海洋公園站外牆以唔同深淺度嘅藍色玻璃為主要飾面，呈波浪形。面積約2,700平方米嘅車站大廳亦以藍色為主調，柱身以海豹、企鵝、水母同海豚等海洋生物圖案作裝飾，天花板會有垂吊藝術裝置，營造海洋感覺。係繼迪士尼站後，另外一座以主題公園為主題設計嘅港鐵車站。

車站設有大型停車場，用作泊車轉乘用途。

### 樓層

### 大堂
設喺月台下方，面積大過月台。非收費區分別設喺車站東西兩邊，兩者俾已入閘區分隔，並唔相連。連接A同B出口嘅非收費區較大，喺月台上行端下方伸延至A出口上，設有客務中心；連接C出口非收費區並無客務中心，乘客可以用自助客務機或者經車站外前往另一非收費區嘅客務中心。A、B出口同C出口同大廳並唔互通，需要經地面喺車站停車場前往。

### 商店
大廳設7-11便利店、自動櫃員機、美心西餅同鴻福堂。而C出入口設OK便利店。

### 月台
設有兩個側式月台，比單一島式月台闊，方便控制人流，兩個月台同大廳間各以兩條電動樓梯、一條樓梯以及一部電梯連接。

### 車站出口
有3個車站出口，其中B出口設行人天橋，連接至海洋公園正門嘅平台入口。

* A - 香港仔運動場
** 香港仔運動場、香港警察學院、海洋公園道、黃竹坑遊樂場、黃竹坑體育館
* B - 香港海洋公園
** 香港海洋公園、美食車所在地、香港海洋公園萬豪酒店
* C - 黃竹坑道
** 黃竹坑道、港怡醫院、葛量洪醫院、香港醫學專科學院、港大同學會書院、壽山村道、聖保羅男女中學附屬小學、東華三院黃竹坑服務綜合大樓、黃竹坑老人服務綜合大樓、黃竹坑醫院、黃竹坑道花園

## 連接車站

## 接駁交通
* 城巴：
** 6A、6X、37A、37B、37X、38、42、42C、48、49X、65、70、70P、72、72A、73、75、77、77A、90、90C、97、99、260、592、N72、N90、A17
* 過海隧道巴士：
** 107、107P、170、171、171A、171P、671、671X、973、N170、N171
* 港島專線小巴：
** 4A、4B、4C、5、35M、40、40X、52、N4A、N4C、N4X

## 利用狀況
車站位於香港海洋公園正門前方，所以有大量遊客用呢個站來往海洋公園同香港各區，加上可以接駁交通前往淺水灣、赤柱等嘅景點，因此成為南港島綫4個位於南區車站當中最多出入閘人流嘅一個。

## 上一站·下一站

### 列車班次

## 出面網頁
* 港鐵公司－海洋公園站街道圖
* 港鐵公司－海洋公園站位置圖
* 港鐵公司－海洋公園站列車服務時間
黃竹坑站

**黃竹坑站**（，）係香港一鐵路站，喺香港島黃竹坑涌尾，係港鐵嘅中途站，2016年12月28號啟用。本站亦係計劃緊嘅南港島綫西段嘅南端終點站，到時搭客就可以喺呢個站轉乘呢兩條路線。

## 車站結構
黃竹坑站係一座架空車站，起喺香葉道一段已經覆蓋嘅黃竹坑明渠之上。另外，車站旁邊設有畀南港島綫使用嘅港鐵黃竹坑車廠，車廠用地前身係已經拆咗嘅黃竹坑邨，而車站本身原址係第十座，未來亦都會發展上蓋物業。

深灣遊艇會辦公室大樓設有適用於呢個站嘅港鐵特惠站，為使用成人八達通嘅乘客提供港幣2蚊車費回贈。

### 樓層

### 月台
由於南港島綫、南港島綫（西段）嘅工程唔係同步進行，兩綫嘅月台分階段興建。根據港鐵公司喺2012年7月發表嘅修訂建議方案，黃竹坑站喺南港島綫啟用嘅時候會設置一層島式月台，畀南港島綫列車用。

根據港鐵公司發表嘅南港島綫初步設計方案，黃竹坑站喺南港島綫（工程期間稱為**東段**）啟用嘅時候，將會由左右兩個側式月台構成，東段嘅路軌會先設置喺車站月台嘅南北兩面（月台設計已經計算南港島綫（西段）嘅轉車流量）；當西段興建嘅時候，先至將西段嘅路軌加建喺月台中間，成為兩個島式月台設計，令車站成為好似彩虹站嘅順方向跨月台轉車站：去海怡半島或金鐘方向嘅乘客只要行到對面月台就可以轉乘南港島綫（西段）嘅列車，同時，西段嘅乘客到達呢個站嘅時候亦都可以行去對面月台轉乘南港島綫去海怡半島或者金鐘方向嘅列車。但係，由於南港島綫（西段）嘅興建時間未明朗，因此港鐵公司喺2009年11月回應位於黃竹坑惠福道嘅東華三院賽馬會復康中心嘅訴求，修訂復康中心對開一段嘅走線，將兩條高架橋合併做一條，並且將高架橋降低高度同移離復康中心，變相放棄上述同層跨月台轉乘嘅設計。

### 側線
車站以東設有側線，有關側線亦會進入呢個站嘅結構之內。喺任何方向行駛嘅列車都可以駛入嗰條側線。

由呢個站向金鐘方向行駛嘅列車，喺離開呢個站月台之後，就可以進入嗰條側線，繼而折返去海怡半島站或者黃竹坑車廠，亦可以喺側線尾端離開側線繼續去金鐘站；由金鐘開往海怡半島站嘅列車，可以喺離開海洋公園站後進入嗰條側線，折返去金鐘站、前去黃竹坑車廠，亦可以喺側線尾端離開繼續去海怡半島站。而由黃竹坑車廠開出嘅列車，就可以直接進入去金鐘方向嘅正線或進入黃竹坑側線，折返並開去海怡半島站；相反需要進入車廠嘅列車，就一定要經嗰條側線入車廠。

### 大堂
設喺月台下方。好似海怡半島同利東站，呢個站無客務中心，大堂設有資訊台同三部自助客務機，乘客如果遇上票務疑難，需要透過自助客務機嘅視像通話功能向站外職員求助。閘區入面設有客用洗手間。

### 商店
大堂設有中國銀行（香港）同恒生銀行自動櫃員機、山崎麵飽、東海堂、OK便利店、7-11便利店同鴻福堂。

### 車站出口
通車初期設有3個出入口，其中B出口用行人天橋連接，行人天橋就有3個出入口，分別位於南朗山道熟食市場、黃竹坑道同業勤街，天橋部份率先喺2016年4月3號啟用，取代利美中心同偉晉中心二期之間嘅黃竹坑道行人過路處。2024年6月21號開放第4個出入口，連接車站上蓋物業商場The Southside。

*A - 香葉道
** A1 - 香葉道、志聯興工業大廈、如心南灣海景酒店、新興工業大廈、聯合工業大廈、平等機會委員會
** A2 - 業發街、怡達工業大廈、One Island South、奧華酒店－南岸、黃竹坑站公共運輸交匯處
* B - 南朗山道
** 南朗山道、南灣中心、香港仔工業學校、安盛匯、安貧小姊妹會聖瑪利安老院、南朗山道熟食市場、包玉剛游泳池、利美中心、新加坡國際學校（香港）、新會商會陳白沙紀念中學、東華三院賽馬會復康中心、東華三院賽馬會松朗安老綜合中心、港島南岸、The Southside、Blue Court
* C - The Southside
** The Southside、海盈山

### 鄰接車站

## 接駁交通
* 城巴：
**4、41A、42、42C、48、49X、71、71P、72、72A、73、73P、75、76、77、77A、78、90、97、99、260、592、N72、N90、A17
* 過海隧道巴士：
** 107、107P、170、171、171A、671、671X、973、N170、N171
* 港島專線小巴：
** 4A、4B、4C、4M、5、5M、29、29A、35M、39M、52、59、59A、59B、69、69X、N4A、N4C、N4X

## 利用狀況
車站鄰近黃竹坑工貿區，附近亦有幾間酒店，加上唔少南區西部（主要係香港仔至華富邨一帶）嘅市民會搭巴士或小巴到呢個站轉車去其他地方，對呢個站嘅人流有一定支持。

## 歷史
### 工程期間相片

## 上一站‧下一站

### 列車班次

## 參考

## 出面網頁
* 港鐵公司－黃竹坑站街道圖
* 港鐵公司－黃竹坑站位置圖
* 港鐵公司－黃竹坑站列車服務時間
利東站

**利東站**（；）係香港一鐵路車站，喺香港島鴨脷洲東北利東邨附近，歸港鐵南港島綫，2016年12月28號啟用。呢個站係目前港鐵系統入面最南端嘅車站（呢個站開通之前係柴灣站），亦曾經成為中國最南嘅地鐵站（2019年俾澳門輕軌蓮花口岸站取代）。呢個站最高點比海平面高70米，係港鐵系統當中海拔最高嘅地底車站。

## 車站結構
### 樓層
由於車站大堂距離利東邨地面約50米，港鐵用四部雙門升降機取代扶手電梯接駁兩層，升降機運作同港島綫香港大學站、西營盤站嘅升降機相若，乘客喺其中一邊入升降機，升降機到達另一層之後，另一邊升降機門就會打開，等乘客離開後另一邊嘅升降機門隨即打開畀樓層乘客進入。

另一邊車站大堂距離鴨脷洲大街地面嘅垂直距離大約係10米，港鐵用一條長大約200米嘅坡道接駁。

### 月台
採用島式月台設計，處於同一個月台島上面，並且設有月台幕門，月台同大堂之間以兩條電梯、一條樓梯同一部升降機連接。

### 大堂
設喺月台上方。好似南港島綫海怡半島站同黃竹坑站，呢個站係首批全站不設客務中心嘅港鐵重鐵車站，近乎無人車站管理，大堂設有資訊台同三部自助客務機，乘客如果遇上票務疑難，須要透過自助客務機嘅視像通話功能向站外職員求助。閘區裏面設有客用洗手間。

### 商店
大堂設有兩間商店，包括美心西餅同HKTV MALL。

### 車站藝術
有兩組車站藝術，分別位於A1出入口行人通道嘅《朝陽閒緻．華燈初見》，同B出口升降機大堂以及升降機內嘅《隨步南岸》。

### 出入口
* A - 鴨脷洲大街
** A1 - 鴨脷洲大街、鴨脷洲母嬰健康院、鴨脷洲街市、鴨脷洲市政大廈、鴨脷洲海濱長廊、鴨脷洲風之塔公園、鴨脷洲浸信會、基督教海面傳道會禮拜堂、悅海華庭、華庭街、分域碼頭（去香港仔）
** A2 - 鴨脷洲橋道
* B - 利東邨
** 利東邨、利東商場一期、利東商場二期、利東街市、香港仔浸信會呂明才書院、聖伯多祿天主教學校、鴨脷洲街坊學校、香港仔浸信會利安福音堂、利東社區會堂、鴨脷洲配水庫遊樂場、漁安苑、香港真光書院

## 歷史
港鐵公司喺規劃呢個站嗰時，曾經建議喺漁安苑設立出口，但係最終因為未能夠同漁安苑業主立案法團達成協議而告吹。另一方面，A2出口嘅升降機原本係消防處規定作為緊急用途而興建，經南區區議會爭取，港鐵公司同意開放畀公眾使用，成為通往鴨脷洲橋道嘅出入口，出入口外面有設行人天橋跨越鴨脷洲橋道連接漁安苑。

2016年12月5號，港鐵公司正式公布喺同月28號通車。

### 特色
* 由於利東邨一帶處於海拔大約70米嘅位置，呢個站成為港鐵網絡當中海拔最高嘅地底車站。
* 呢個站取代柴灣站成為港鐵系統當中最南嘅車站。
* 車站以「溫暖嘅橙色」作為主色，嚟自上蓋商場原有嘅深啡色，但係建築師解釋唔想位處地底嘅港鐵站顯得太暗，所以最後揀咗鮮橙色。
* 站裏面亦都設有描繪南區漁港景緻嘅藝術品。

## 接駁交通
* 城巴：
** 90、90B、90C、91、91A、93、93A、94A、93C、95C、95P、97、98、99、99X、595、A10、N90、NA10
* 過海隧道巴士：
** 171、171A、671、671X、N171
* 港島專線小巴：
** 27、27A、39C、39M、39S

## 利用狀況
有少部分香港仔市民會搭街渡嚟呢個站轉車去其他地方，對人流有一定支持。另外亦有居民利用出入口來往利東邨同鴨脷洲大街一帶。

此外，由於鴨脷洲大街一帶居民除咗專線小巴36X往來市區之外，就只有港鐵；但係隨住專線小巴36X線停駛（2019年4月開始以新營辦商重新開辦）同城巴90C線減班之後，利東站成為獨市位，因此會有大量鴨脷洲大街一帶居民利用呢個站搭港鐵。

## 鄰接車站

## 上一站·下一站

### 列車班次

## 出面網頁
* 港鐵公司－利東站街道圖
* 港鐵公司－利東站位置圖
* 港鐵公司－利東站列車服務時間
海怡半島站

**海怡半島站**（；）係香港一個鐵路車站，港鐵南港島綫東段嘅南面總站，喺鴨脷洲海怡半島同鴨脷洲邨一帶，2016年12月28號啟用，擁有港鐵系統中最窄嘅月台（6米闊）。

## 車站結構
一般車站係以混凝土興建，設有防水層防止水由頂部或者牆壁滲入。不過呢個站受原有結構保護，加上受空間限制，因此B出入口頂部由防火板建造，有別於一般車站以混凝土建造嚟配合防水層。

### 樓層
海怡半島站設有一層車站大堂及一層月台，而連接大堂的扶手電梯位於月台（路軌盡頭）的西面，因此車站的大堂及出口均是在車站西面。

### 大堂
設喺怡南路同海怡路交界、海怡東商場牌樓前面嘅地底，垂直處於月台同路面之間。同利東同埋黃竹坑站一樣，係首批全站不設客務中心嘅港鐵車站，大堂只有資訊台同三部自助客務機，乘客如果遇上票務疑難，需要透過自助客務機嘅視像通話功能向站外職員求助。閘區裏面設有客用洗手間。

### 商店
大堂設有三間商店，包括山崎麵包、7-Eleven便利店同唐記包點。

### 月台
位處海怡半島公共運輸交匯處外面一段怡南路地底，採用島式月台設計，兩個月台位處同一個月台島上面，設有月台幕門。車站位於南港島綫路軌盡頭，往海怡半島嘅列車駛入月台開門後，就會改為相反方向駛離車站。月台同大堂之間以三條升降機同一部升降機連接。

由於南港島綫班次唔頻密嘅關係，平日非繁忙時間同假日，通常只會使用2號月台，而1號月台則喺平日繁忙時間先會使用。

### 出入口
* A - 鴨脷洲邨／海怡半島1-6座
** 鴨脷洲邨、海怡半島1-6座、鴨脷洲社區會堂、鴨脷洲邨街市、香港小童群益會海怡中心、香港南區官立小學、海怡東商場、海怡東街市、海怡寶血小學、海怡社區中心
* B - 海怡半島7-23A座
** 海怡半島7-23A座、蒙特梭利國際學校、海怡西商場、海怡路
* C - 海怡半島25-33A座
** 海怡半島25-33A座、海怡半島17－23A座、海怡半島公共運輸交匯處、怡南路

### 鄰接車站

## 歷史
港鐵公司曾經就車站選址提出兩個方案，原本選址喺鴨脷洲邨旁邊嘅海怡路，屬於一個半沉降式車站，特色係車站大堂同出口處於同一層，預計2015年落成。後來因為原本選址有港燈公司嘅電纜阻礙而預計需要延遲3年去到2018年啟用。所以港鐵公司提出另一個選址，就喺怡南路同利南道交界，屬於地底車站。2009年2月，有南區區議員引述港鐵將會採用後者，即係車站會如期落成，有關選址喺刊憲方案得以確認。

2009年7月版本同2010年6月版本嘅刊憲方案圖則嘅切面圖都顯示，車站大堂與兩個月台處於同一層，而大堂位於月台（路軌盡頭）西面，同新加坡地鐵樟宜機場站樓層佈局相近。但係，最終落實嘅設計已經改為將大堂同月台分開兩個樓層。

2016年12月5號，港鐵公司正式公佈喺同月28號通車，比預期延遲咗一年。

## 特色
# 月台只有大約6米闊，係港鐵系統嘅島式月台當中最窄。
# 港鐵系統當中，第一個以「非港鐵屬下私人屋苑」全名作為站名嘅車站。（美孚站毗鄰美孚新邨、第一城站毗鄰沙田第一城、太古站毗鄰太古城、黃埔站毗鄰黃埔花園，雖然都係以「非港鐵屬下私人屋苑」命名，不過唔係全名）
# 車站經常畀坊間人士及傳媒簡稱「**海怡站**」。
# 港鐵網絡當中（輕鐵以外）第一個英文站名有「Z」嘅中重型鐵路車站。（連輕鐵，共3個）
# A出口指示名稱於通車初期係「鴨脷洲邨／海怡半島一及四期」，長達13個中文字（連標點），於2017年3月初縮短做「鴨脷洲邨／海怡半島1-6座」。

## 利用狀況
車站附近設有海怡半島同鴨脷洲邨兩個大型屋苑，加上鴨脷洲工業區嘅員工喺平日星期一至星期五會利用車站，因此使用量幾高。

## 接駁交通
* 城巴：
** 90、90B、91、91A、93、95C、95P、99、99X、592、595、A10、N90、NA10
* 過海隧道巴士：
** 171、171P、671、671X、X970、N171
* 港島專線小巴：
** 29、29A、37、63

## 上一站·下一站

### 列車班次

## 出面網頁
* 港鐵公司－海怡半島站街道圖
* 港鐵公司－海怡半島站位置圖
* 港鐵公司－海怡半島站列車服務時間
華富站

**華富站**（）係香港一鐵路車站，喺香港島瀑布灣華富邨，歸港鐵南港島綫西段，而家仲建議緊。
數碼港站

**數碼港站**（）係香港一鐵路車站，喺香港島鋼綫灣數碼港，歸港鐵，而家仲建議緊。

類:數碼港
北港島綫

**北港島綫**係香港鐵路有限公司建議緊嘅一個工程項目。東涌綫計劃由香港站延伸至添馬站，而將軍澳綫由北角站經銅鑼灣北站，會展站連接添馬站。兩條路線會喺添馬站交匯，而會展站亦會成為將軍澳綫同東鐵綫嘅轉車站。

北港島綫完工之後，佢會為港島北填海區提供多一種便利嘅交通接駁。而且亦都便利咗使用東涌綫同將軍澳綫來往港島嘅市民，可以因而幫本身好擠迫嘅荃灣綫過海段分流，以達三條過海路線客量嘅平衡。同時由於東涌綫同將軍澳綫可以直達港島北商業區，亦可以為港島綫分流。

## 攷
銅鑼灣北站

**銅鑼灣北站**（），原本叫**維園站**，係港鐵將軍澳綫一個已經落實起嘅地鐵站，屬北港島綫工程嘅一部分，暫時唔會早過2026年動工。建議位置喺香港島東角維園道同告士打道地底，好近維多利亞公園嘅西北邊，計劃服務銅鑼灣北部一帶。到時本站同會展站就會係將軍澳綫兩個喺灣仔區嘅車站。兩鐵合併前負責發展沙田至中環綫嘅九廣鐵路公司有諗過將車站經過長約240米嘅行人隧道，連接住現有港島綫銅鑼灣站嘅計劃，到時或者會落實，行人隧道收費區或者經過而家的銅鑼灣站東大堂連接，若果落實銅鑼灣站將會變成轉車站，有助分流北角站轉車嘅人流。

## 參考

## 睇埋
* 《鐵路發展策略2000》
* 《鐵路發展策略2014》
體育中心站 (廣州)

**體育中心站**（；）係廣州地鐵嘅車站，喺天河區嘅天河體育中心東邊地底。

由於呢個站附近有好多商業大廈同住宅樓、及廣州電腦城喺度，所以有好多居民同上班一族、遊客成日嚟呢度坐地鐵。另外，佢嘅D3出入口個商場同體育西路站、體育中心南站兩站互通。及A出入口離石牌橋站D出入口凈得380m到。

## 結構
### 樓層
呢個站一共有2層樓嘅地下區域，其中地下1樓係站廳，有票務設施，客務中心同商鋪；地下2樓係嘅月台。同大多數嘅車站一樣，冇休息室同廁所、母嬰室響度。
#### 打掂

#### 打橫

### 站廳
體育中心站嘅收費區喺站廳嘅西邊，而東邊係人行通道，而車站嘅商舖方面，都喺嗮車站嘅南北兩邊嘅免費區入面，而自助服務喺嗮車站嘅南邊。而收費區有好多部扶手電梯同樓梯往返月台都得。而專用𨋢喺車站嘅南邊免費區域入面，乘客如估有需要嘅話，可以向車站嘅工作人員查咗車飛之後嚟協助用。

### 月台
呢個站有1個島式月台，喺體育東路嘅地底。

### 商舖同自助服務
而家嘅體育中心站入面有唔同類嘅鋪頭畀乘客買嘢同埋食嘢，好似有便利檔、麵包檔同書店、洗衫舖等。

另外，體育中心站入面重有好多自助服務設施畀乘客用，包括咗民生銀行同中國銀行嘅自動櫃員機、自動販賣機、自動影相機等；重有好易機嚟充羊城通，交水電費同交通嘅罰錢呢尐服務；而M-Touch機係可以查地鐵嘅路線、頭尾班車同埋地鐵嘅安全指引，重可以畀乘客登記變成廣州地鐵薈嘅會員嚟查獎分、換獎品都得。下面有寫清楚呢個站係有乜鋪頭同自助服務響度：

### 出入口

呢個站一共有6個出入口，分別係A、B、C、D1、D2，D3。其中C出入口喺廣州恆大淘寶主場作戰或第啲出名球會喺天河體育中心比賽時，有好多人上落。而D3出入口係個商場，佢同、相通。

另外，喺2017年11月14號開始實行嚴格安檢制度之後，除咗往返B同C出入口及D1、D2、D3同A出入口之間毋須接受安檢之外，其他出入口之間當成過街通道往返嘅話，都要接受人過安全門、物過X光機、液體過檢測儀嘅制度。

## 頭尾班車信息同配線圖

## 車站歷史

#### 規劃
喺1987年，嗰時嘅廣州市人民政府準備引入德國資本嚟起地鐵而出現嘅四個方案入面，其中方案1就講咗家陣嘅樣。嗰時天河路口整咗個「體育中心站」，喺天河北路口整咗個「天河北路站」。後嚟喺徵求咗市民意見之後就搞咗「十字線網」規劃。而呢個規劃就係將個天河北路站斬咗，得返個體育中心站，而車站就移到而家嘅體育東路嗰邊。
#### 施工
1993年12月28號，正式逳手開始起。到咗1997年6月28號嘅1號綫首通段開通嗰陣，重未開呢個站嘅。而呢個站嘅建設工程一直到1999年3月份先至搞掂嗮。
#### 開通
1999年6月28號，延長段開通咗之後，車站先至開咗。
### 加裝月台幕門
喺2005年，地鐵公司為咗慳能源同防止乘客墮軌，所以就喺行緊嘅成條1號綫入面加裝月台幕門、半高式安全門，重搞埋月台風道同埋管線改造工程。而呢個站嘅月台幕門方面，就喺2008年起好重開始用。
## 利用狀況
同體育西路站一樣，隔籬冇幾遠就係天河商業中心區，有好多間商業寫字樓同購物中心響度，所以呢個站有好多人上落車。如估隔籬嘅天河體育中心舉辦大型活動（例如大型運動比賽、某明星嘅演唱會、天河迎春花市）嘅話，客流甚至重出現井噴咁滯。

由於呢個站嘅出面嘅東南邊400米遠就係石牌橋站，嗰時部分住喺天河商業中心東邊嘅乘客，喺2006年12月30號嘅支綫開通咗之後去咗石牌橋站，結果少咗人用體育中心站，之前嘅晚高峰客流控制都取消咗。
## 附近嘅建築同景區

### 運動場
*天河體育中心
### 寫字樓
*外經貿大廈
*財富廣場
*廣東電信大廈
*羊城國際商貿中心
### 商場
*廣州電腦城
*正佳廣場
*太古匯
*萬菱匯
*時尚天河
*京光廣場
### 政府機構
*廣州市供電局
### 樓盤
*怡苑園

## 上一站·下一站
香港仔站

**香港仔站**（**Aberdeen Station**）係香港一鐵路車站，喺香港島香港仔，歸港鐵南港島綫西段，而家仲建議緊。
會江站

**會江站**（；），規劃嗰時叫**官坑站**（；），係廣州地鐵嘅車站，喺2010年9月25號啟用。呢個站喺番禺區石北工業路地底，有兩個出入口。

## 車站嘅結構
### 樓層
呢個站有地下兩層。地面係石北工業路同地鐵出入口，地下一樓係嘅站廳，地下二樓係嘅月台。

#### 水平結構

### 站廳
會江站嘅西邊同南北兩邊係人行隧道，喺嗮免費區入面。而收費區喺站廳嘅東邊，入面有好多部扶手電梯同樓梯以及專用電梯往返月台。

### 商鋪同自助服務
會江站入面淨係有自助服務，例如有自動販賣機、自動影相機。重有好易機嚟搞羊城通充值，交水電費同交通罰錢呢啲服務。

### 月台
呢個站有1個島式月台，喺石北工業路嘅地底。

### 出入口

呢個站有兩個出入口。

## 利用狀況
呢個站靠近大石西邊，出邊啲巴士站可以到石壁或大石等地，所以好多大石城同附近村落返放工同返放學啲人會喺呢個站出站坐巴士返大石嗰邊，其他時間冇乜人坐車。

另外，呢個站隔籬重有廣州鱷魚公園，放假或週末有好多人會喺呢個站轉巴士過去。

## 未來發展
佛山地鐵4號線有規劃未來二期段延伸入番禺區，並設有會江站，同廣州地鐵2號線交匯。依家會江站未作出預留。不過佛山地鐵4號線二期係遠期規劃，詳情現時並未明朗。

## 附近嘅建築
* 日立電梯中國有限公司
* 廣州鱷魚公園
* 會江村
* 廣州機車廠
* 大維村
* 大石四中
* 大石文化廣場
* 關帝崗

### 接駁交通
*地鐵會江站
*:番145、番182、番187

## 註

## 上一站·下一站




類:番禺區鐵路站
環保連接系統

**環保連接系統**（俗稱**啟德單軌鐵路**；英文：**E**nvironmentally **F**riendly **L**inkage **S**ystem，縮寫：**EFLS**）係香港一個已經被擱置咗嘅單軌鐵路計劃，原本由香港政府建議斥資120億港元喺啟德發展區興建全長9公里嘅架空單軌鐵路系統，設有12個鐵路車站，主要服務九龍啟德、九龍灣同觀塘，最初預計最快喺2020年底動工，2023年投入服務，預計到咗2031年每日載客量可以達到200,000人次，佔九龍東發展區15%嘅公共運輸乘客量。呢個系統係《啟德發展計劃》同埋發展局策劃嘅《起動九龍東》計劃內容之一，諮詢工作喺2011年開始，坊間反應一般，2015年7月立法會財委會通過咗涉及約9,230萬港元嘅可行性研究撥款申請，但喺《2020年施政報告》入面話呢個計劃已經被擱置咗，並由「多元組合」模式嘅連接系統取代。

## 車站

|-style="text-align:center;"
! width=150 | 車站名
! width=125 | 所在區域
! width=275 | 車站接駁
|- 
|colspan=4 align=center style="background:#000000;color:#FFFFFF;"|**啟德環保連接系統**
|-align="center"
|***九龍灣總站***
|rowspan=5|觀塘區
|（九龍灣站）
|-align="center"
|***海濱道***
|rowspan=4 
|-align=center
|***九龍灣商貿區***
|-
|-align=center
|***啟祥道***
|-
|-align=center
|***麗晶花園***
|-
|-align=center
|***車站廣場***
|rowspan=5|九龍城區
|（啟德站）
|-
|-align=center
|***體育場館***
|rowspan=5 
|-
|-align=center
|***都會公園***
|-
|-align=center
|***跑道休閒區***
|-
|-align=center
|***郵輪碼頭***
|-
|-align=center
|***觀塘碼頭***
|rowspan=2|觀塘區
|-
|-align=center
|***觀塘總站***
|（觀塘站）

## 參考

## 出面網頁
* 

類:香港鐵路線
類:香港交通建築
正佳廣場

**正佳廣場**係南中國最繁華嘅商業聖地，亦都係依家廣州城市中軸線核心嘅地方。呢間廣場喺廣東省廣州市天河區體育東路同埋天河路嘅交界，附近唔係幾遠就係宏城廣場同埋天河城廣場。廣場由美國購物中心專業設計公司捷迪設計師事務所同埋廣州設計院一齊合作嚟起呢間噉嘅建築。佢都係亞洲嘅頂級休閒購物天堂。喺2011年8月13號，呢間廣場重畀中國旅遊景區品質等級評定委員會批准咗，係國家AAAA級旅遊景區。

## 佔地面積
*佔地面積：57000平方米
*總建築面積420000平方米，總投資40億元人民幣。
**購物中心面積300000平方米，地上7層，地下2層半；
**西塔樓係48層樓高嘅超五星級酒店；
**東塔樓係25層超甲級寫字樓
*車位一共1500個。

## 介紹
呢個廣場係中國而家最大嘅完全貫徹「體驗式消費」模式、集零售、休閒、娛樂、餐飲、會展、康體、旅遊同埋商務喺埋一齊嘅現代化購物中心。佢係有率先引入世界先進嘅體驗經濟模式，將購物同埋「體驗」溝埋一齊，重係以超前三十年嘅商業規劃，成就咗「亞洲第一個體驗式購物樂園」嘅地位，成為同拉斯維加斯、紐約第五街，東京銀座喺埋一齊體驗嘅經濟巨人。依家係世界第五、亞洲第一購物中心嘅典範。

正佳廣場可以畀好多人同場同時消費，每年至少吸引世界各地200萬個遊客到呢度，其中珠三角同埋港澳、境外旅遊團體起碼霸咗超過45%，其中主力消費層嘅年齡大多數分佈喺3到60歲範圍，佢係新時代家庭、東南亞旅遊團體成日嚟呢度玩嘅最佳休閒場所。呢間嘢係以世界級商業中心攞成定位，設施配套嚟引領潮流。

## 入面有乜嘢
*高七米嘅7000平方米園林生態中庭
*廣州風情博物館
*超五星級國際電影城
*10000平方米大型室內主題樂園、
*大型室內真冰嘅滑冰場
*環球「兒童反鬥城」
*室內水族館
*水文瀑布噴泉世界
*近廿家餐廳嘅超大型美食廣場

## 社會效益
呢間廣場喺2003年9月12號開始招商到依家為止，就引起咗各界嘅重大關注，尤其係東南亞、港澳、江浙同埋珠三角附近嘅地投資佬成日嚟正佳嗰度霸位，有成千間國內外嘅品牌客戶都先後同正佳廣場一齊合作，到咗2005年1月15號正式開業之前，成間廣場嘅招商已經達到90%，重創造咗喺10個月入面，成功招商800幾家、日日都廿幾家商鋪開門嘅業界奇跡。喺廣場開業之後，嗰啲客流量就開始唔停咁越嚟越多，尤其係五一黃金周嘅第一日，就有1130000嘅客流高峰，而且每間主力店鋪嘅銷售都有大幅增長。而呢間廣場重有埋中國商業零售試點單位、國務院特批國際貿易區、廣州最大CEPA零關稅貿易區同埋廣東省旅遊定點專案等多項榮譽。

## 附近嘅車站
直通地鐵一號線同埋三號線交匯站，有56部唔同嘅巴士線路經過呢個站，重有廣州火車東站、珠三角城市輕軌網路，廣州新機場巴士、華南屋村巴士同埋港澳直通巴士上落站，佢係華南最大交匯點嘅地方。

## 註
花園道總站

**花園道總站**（**Garden Road Terminus**）香港一山頂纜車車站，喺香港島中環花園道，海拔高28米。
山頂總站

**山頂總站**（**The Peak Terminus**）香港一山頂纜車車站，喺香港島扯旗山山頂，海拔高398米。
堅尼地道站

**堅尼地道站**（**Garden Road Station**）香港一山頂纜車車站，喺香港島中環堅尼地道，海拔高56米。
麥當勞道站

**麥當勞道站**（**MacDonnell Road Station**）香港一山頂纜車車站，喺香港島中環麥當勞道，海拔高95米。
梅道站

**梅道站**（**May Road Station**）香港一山頂纜車車站，喺香港島半山區梅道，海拔高180米。
白加道站

**白加道站**（**Barker Road Station**）香港一山頂纜車車站，喺香港島扯旗山白加道，海拔高363米。

白加道站原名**白蘭特順道站**，「白蘭特順道」係指車站附近嘅種植道嘅舊譯名。
堅尼地城總站

**堅尼地城總站**（**Kennedy Town Terminus**）係香港電車一總站，喺香港島堅尼地城吉席街。
石塘咀總站

**石塘咀總站**（**Shek Tong Tsui Terminus**），又叫**屈地街總站**（**Whitty Street Terminus**），係香港電車一總站，喺香港島石塘嘴山道。
西港城總站

**西港城總站**（**Western Market Terminus**），又叫**上環街市總站**，係香港電車一總站，喺香港島上環西港城。
跑馬地總站

**跑馬地總站**（**Happy Valley Terminus**）係香港電車一總站，喺香港島跑馬地黃泥涌道，編號係5。

## 結構
跑馬地總站係唯一車站範圍同附近都無迴圈嘅總站。

總站有2個上落車位置，分佈：
*近行人路：
**跑馬地→筲箕灣
*近馬路：
**跑馬地→堅尼地城
**跑馬地→石塘咀

## 史
1904年電車通車嗰陣，跑馬地已經有所謂「愉園」支線，當時係由天樂里入，經摩利臣山道同黃泥涌道到當時快活谷馬場看台嗰頭（同而家回程大致相反），走就經霎西街同寶靈頓道返去主線，嗰時係用「倒叮」方法掉頭。

到1922年，出入跑馬地走線改用而家行法，經波斯富街、禮頓道同黃泥涌道，順時針兜馬場一圈，總站唔使再「倒叮」掉頭。

1990年代，跑馬地總站加咗一條側線，變咗兩個等車位，分流去堅尼地城方向同筲箕灣方向嘅搭客。
筲箕灣總站

**筲箕灣總站**（**Shau Kei Wan Terminus**）係香港電車最東面總站，喺香港島筲箕灣嘅筲箕灣東大街。
銅鑼灣總站

**銅鑼灣總站**（**Causeway Bay Terminus**）係香港電車一總站，喺香港島銅鑼灣怡和街。
香港大學莊月明物理樓

**莊月明物理樓**（）係香港大學莊月明樓群一部分，亦係香港大學物理系所在地。樓內有多個物理實驗室。樓層編號從地庫三樓（LG3）至6樓。地下有理學院辦公室，而物理系辦公室就喺518房。
香港大學莊月明化學樓

**莊月明化學樓**（，簡寫**CYMC**或者**CYC**）係香港大學莊月明樓群一部分，亦係香港大學化學系所在地。樓內有多個物理實驗室。樓層編號從地庫三樓（LG3）至6樓。地庫一樓有化學試劑庫同玻璃加工工場，地下有化學系辦公室、研究實驗室，教學實驗室主要分佈喺1、2樓。其它各層以辦公室同研究實驗室為主。
香港大學莊月明樓群

**莊月明樓群**（）係香港大學幾棟用莊月明起名嘅樓嘅合稱，包括莊月明文娛中心、莊月明物理樓同莊月明化學樓，其中物理樓同化學樓連埋一齊，每層樓都互通。而文娛中心就喺物理化學樓嘅西南邊。
香港大學化學系

**化學系**（）係香港大學理學院下面一個系，喺莊月明化學樓，辦公室喺地下G01房。設有無機化學、有機化學、分析化學、物理化學等研究項目。

## 連出去
*香港大學化學系
市二宮站

**市二宮站**（，）係廣州地鐵嘅車站，喺2002年12月29號開放，位置喺海珠區江南大道北同埋同福東路嘅交界附近。

## 結構
### 樓層
呢個站一共有2層樓嘅地下區域，其中地下1樓係站廳，有票務設施，客務中心同商鋪；地下2樓係嘅月台。同大多數嘅車站一樣，冇休息室同廁所、母嬰室響度。
#### 打掂

#### 打橫

### 站廳

市二宮站係設計成冇柱嘅站廳而搞到站廳好闊噉。而收費區喺站廳嘅西邊，周圍俾人行通道圍住嗮，部分車站嘅商鋪都喺收費區入面，而收費區嘅站廳都有2部扶手電梯去到月台嗰邊。雖然話呢個站冇專用𨋢，但係站廳南邊嘅樓梯度整咗條輪椅升降台畀傷殘人士向車站嘅工作人員嚟協助用。

### 站台

呢個站有1個島式月台，喺江南大道北（同福東路最東邊嘅路口）嘅地底。

### 商舖同自助服務
而家嘅市二宮站入面有唔同類嘅鋪頭畀乘客買嘢同食嘢，好似有便利檔、糕餅檔、書店同洗衫舖、賣衫褲檔、手機舖等。重提供咗自助服務設施畀乘客用，包括咗自動櫃員機、自動販賣機同自動影相機等；重有查地鐵路線、頭尾班車同埋地鐵安全指引嘅服務。

### 出入口

呢個站而家有3個出入口，分別係A、D，E。

## 頭尾班車信息同配線圖

## 車站歷史

### 規劃
喺1988年嘅「十字綫網」規劃入面就出咗而家嗌「市二宮」嘅車站。嗰時係嘅車站，就喺同而家嘅市二宮站差唔多嘅位。後嚟喺1997年嘅《廣州市城市快速軌道交通線網規劃研究（最終報告）》話咗，呢個站係嘅車站，重加入咗首通段嘅工程入面。而嘅一期工程喺1999年10月10號開始逳手。
### 施工
廣州地鐵2號綫嘅工程喺1999年10月10號開始逳手起，喺施工期間，呢個站嘅北風亭挖樁工程試過因為爆水管而導致工地坍塌事故。而工程喺2002年8月份先至搞掂嗮。
### 開通
2002年12月29號，廣州地鐵2號綫首通段開通咗之後，呢個站就開咗。車站曾經喺2010年9月21～25號間因路線一分為二而停運咗4日。
### 出入口
呢個站開通嗰時有A、E兩個出入口，2007年開咗D出入口。

## 利用狀況
呢個站附近都係笪比較出名嘅婚紗街。由於條路兩邊都開咗好多間婚紗同結婚用品嘅專賣舖，所以有好多乘客都會喺呢個站落車。重有嘅係，呢個站附近都係一大片居民區、學校同工作單位，所以都搞咗幾多返放工同返放學啲人嚟呢個站坐車。

## 接駁交通
日班車：
:江南大道中站：
::一般巴士：
:::13、14、25、29、82、86、87、88、180、186、190、192、253、544、823
:江南大道北站：
::一般巴士：
:::10、13、14、25、29、82、86、87、88、180、183、186、190、253、544、823
::BRT：
:::B21
:市二宮地鐵站：
::968
夜班車：
:江南大道中站：
::16、20、30、32、33
:江南大道北站：
::8、22、30、32、33

## 附近嘅建築同景區

### 商場
*藍色快線
*江南大道北婚紗一條街
### 康樂地區
*廣州市第二工人文化宮
### 政府機構
*海洋水產廳
### 學校
*廣州市第五中學
*廣州市第廿六中學
### 大樓
*天一酒店
*百利華庭
### 醫院
*海珠區婦幼保健站

## 上一站·下一站
龍脊

**龍脊**係香港一條山脊，喺香港島東南面石澳左近，由打爛埕頂山一路去到雲枕山，橫跨鶴咀半島，係港島徑第八段嘅一部份，長8.5公里。2004年《時代雜誌》亞洲版就將佢選做「亞洲最佳市區遠足徑」。

## 交通
港鐵筲箕灣站A3出口再轉城巴9號巴士，土地灣站落車。

## 參考
*龍脊 | 香港旅遊發展局
香港大學理學院

**香港大學理學院**（）係香港大學嘅一個學院，下設數學、物理、化學、地球科學、統計及精算五個系及生物科學學院。學院辦公室設喺莊月明物理樓地下。2025年10月17日，香港大學宣佈，2023年諾貝爾物理學獎得主費倫茨·克勞斯（Ferenc Krausz）於11月起出任香港大學理學院物理學系講座教授。

## 連出去
*香港大學理學院
石壁站

**石壁站**（壁有傳統讀音，；），規劃同施工嗌過**官坑站**（；），係廣州地鐵同嘅轉車車站，位置喺番禺區石壁街道嘅謝邊公路附近。但兩個月台開放時間都唔一樣，其中月台喺2010年9月25號開放，而月台喺2016年12月28號開放。

## 結構
### 樓層
呢個站凈得地下嘅三層樓。其中地下一樓係站廳，有票務設施、客務中心同商鋪，同、嘅站廳。地下二樓係同嘅月台，但兩者冇聯絡通道連埋一齊。雖然車站冇休息室，但廁所喺月台東北角（女左男右）。
#### 打掂

#### 打橫

### 站廳
呢個站嘅站廳喺地下1樓。收費區喺車站南邊。四圍都俾過街通道同埋舖頭圍住嗮。收費區有好多部扶手電梯同樓梯、專用𨋢往返月台都得。

### 月台
呢個站總共有地底三層樓咁多，其中地底一樓係站廳，有賣票機、客服中心同埋便利店，地底二樓係廣州地鐵、月臺，地底三樓係規劃緊嘅佛山地鐵月台。

### 商鋪同自助服務
而家嘅石壁站周邊好冷清，所以冇商舖。但係車站入面有自助服務設施畀乘客用，包括咗自動販賣機同埋櫃員機；重有可以畀乘客登記變成廣州地鐵薈嘅會員嚟查獎分、換獎品嘅服務。

### 出入口

呢個站一共整咗4個出入口，分別係A、B、C，D。但A、C同B、D各兩個出入口之間嘅免費區唔相連。

## 車站歷史
### 規劃
早喺1988年廣州地鐵規劃時，路線重未延伸到呢個站。1990年代尾，廣州市人民政府考慮到黃沙地區嘅南站因當地交通成日塞車同環境污染嘅問題而揀喺番禺石壁一帶搞重大過廣州火車站，規模重犀利過廣州東站嘅新型火車站，加上1997年嘅地鐵規劃話要將舊一分為二兼兩邊延長。初期一分為二時，南段凈延長到後滘站（今日嘅瀝滘站）一帶，但2003年改變咗規劃，鎖定去到番禺石壁一帶，重話會經過石壁一帶，位置同而家差唔多兼最後確定起呢個站。初期嗌成**官坑站**。

### 施工
========
車站喺2007年正式喐手起，同年6月嘅一分為二工程俾發改委批准咗。直到2010年9月，車站先正式起好。但就快開通時改名做**石壁站**。
========
2016年5月，路線開始喐手起。初期受到嘅車廂四改六嘅關係，令原先車站改成起6節車廂嘅結構，車站直到2016年8月起好。

### 開通
#### 時期
2010年9月25號，一分為二後亦開到呢個站。
#### 同嘅轉車車站時期
2016年12月28號09:00，一期開通時，路線亦開到呢度做總站，嗰時開始試營運，直到同日12:00先至開畀人坐車。

### 出入口
呢個站開通初期凈得A同C兩個出入口，起緊時又將車站東北角預留嘅出入口位改成站廳，重整多咗幾個出入口位。直到2016年12月28號中午開通時，車站亦開咗B同D兩個出入口。

## 利用狀況
從2010年9月25號開通呢個站之後，由於周邊地區未搞開發，令車站得好少人上落。除咗住喺石壁村周邊同轉巴士到都那村啲村民用呢個站上落之外，其它大多數時間都冇乜人上落。直到2016年12月28號中午，由於開通而變成轉車車站，地鐵方為咗避開廣州南站太多人出入地鐵站同方便畀乘客轉車，就畀多除咗揀廣州南站轉外嘅另一種揀法。雖然改變咗長期以嚟客流太少嘅情況，但好多時都冇人出入站。

## 轉車須知
雖然規劃同起緊呢個站時，地鐵方冇事先留低轉車條件，但由於兩者都係相平行，所以站廳都喺同一層樓。轉車方面：
*→：先坐扶手電梯或行樓梯或坐𨋢上到站廳，再向東北行，到咗有水藍色嘅站廳入面再落去月台就得。
*→：先坐扶手電梯或行樓梯或坐𨋢上到站廳，再向西南行，到咗有深紅色嘅站廳入面再落去月台就得。

## 文化牆

呢個站係一期嘅三個文化站之一，喺站廳位整咗以「痕·跡」做主題嘅文化藝術牆，主要內容以斜到好似棟牆噉嘅岩石同埋水上往返嘅船，及石壁嘅出處，演繹咗屬於石壁特有嘅嶺南水鄉文化。而柱面裝飾係以岩石同船做主體，但凈喺月台範圍出現，冇呢樣嘢玩。

## 註

## 上一站·下一站
廣州市第24中學

**廣州市第24中學**係中國廣東省廣州市嘅一間全日制嘅中學，喺1954年9月開辦。位置喺越秀區紙行路同人民中路、錫安堂同白沙巷之間。學校雖然喺越秀區，但佢係荔灣區教育局屬下嘅區一級中學。

## 校服色

呢間學校嘅校服色：
*長袖：
*短袖：，袖口帶有。

之前用過呢啲色：
:（初中版，1992年9月～2009年6月）
:（高中版，1992年9月～2006年6月，而家已經取消咗）

## 校史

*1954年9月：學校創辦
*1986～1996年：高中部分改咗辦第二財經職業中學
*1996～2006年：恢復辦完全中學
*2004年3月：由於廣州市教育局宣佈唔畀開辦麻雀班，所以取消辦高中。
*2005年5月：同廣州市第卅六中學合并
*2011年初：開始實施小班教學改革
*2012年：實施社工聯校，「飛揚驛站」喺學校入面正式掛牌

## 交通
*地鐵：
*:：西門口站
*巴士、電車：
*:人民中路站、西門口（中山六路）站、惠福西路站
燉奶

**蛋白燉牛奶**簡稱**燉奶**，淨係會用蛋白唔會用蛋黃，係廣東一帶嘅甜品。主要材料包括蛋白、牛奶同糖，凍食或者熱食都得。

## 類似甜品
* 燉蛋
* 雞蛋糖水
* 豆腐花
* 布甸
信義新村 (青衣)

**信義新村**（**Lutheran New Village**）係香港青衣島一條村，喺涌尾村同青衣碼頭隔籬。

## 歷史
信義新村1964年開村，當時起咗雙層平房兩座，共32個單位，每單位面積13呎x24呎半。因為當時政府要收返青衣大街海邊起街市，所以就搵理民府撥官地安置受影響嘅32戶居民。由於條村獲瑞典信義會贊助17萬5千港紙起樓費，所以就叫信義新村。

## 租金
入伙當年，每戶每月要交租拾蚊，用嚟做維修保養。

## 其他
村入面有太陰娘娘廟、清德堂達摩祖師廟及青衣大王伯公廟。

## 參考
信義新村

**信義新村**可以係：
*信義新村 (青衣)
*信義新村 (馬草壟)
*信義新村 (馬鞍山)
*信義新村 (長洲)
御峰

**御峰**（**Summit**）係香港一棟住宅樓，喺香港島跑馬地司徒拔道41C，高220米，有65層樓，隔籬係另一座樓曉廬。
珠江新城旅客自動輸送系統

**珠江新城旅客自動輸送系統**，全名叫**廣州市珠江新城核心區市政交通專案旅客自動輸送系統**，原名叫**珠江新城集運系統**（），簡稱係**APM綫**，係廣州地鐵營運緊嘅路綫，代表色係**天藍色**。呢條綫係廣州第一條膠輪路軌系統綫路。

## 歷史
### 建設歷程
*2006年6月30號，珠江新城旅客自動輸送系統喺林和西站工地正式開工。
*2007年7月16號，廣州地鐵同龐巴迪簽訂系統供應合同。龐巴迪將會向廣州地鐵提供14曱CX-100列車、CITYFLO 650列車控制系統同埋18個專用分叉路。
*2008年1月1號，天河南站到體育中心南站區間嘅左綫盾構機到達體育中心南站，標誌著林和西~天河南區間雙綫貫通。
*2008年6月8號凌晨，黃埔大道站到天河南站區間左綫盾構機成功下穿1號綫到達天河南站，標誌著黃埔大道~天河南區間雙綫貫通。而右綫已經喺2007年9月貫通。
*2009年4月19號，廣州塔到大劇院區間嘅右綫盾構機到達大劇院站南邊嘅吊出井。
*2009年4月28號，施工緊嘅地下停車場基坑東邊出現地陷，陷落面積大概有10平方米。
*2010年3月20號，第一部APM列車入駐赤崗塔停車場。

### 運營
*2010年11月8號14點，APM綫（林和西~歌劇院段）開通。（營運時間：8:00～20:00）
*2010年11月，隨著廣州亞運會嘅結束，APM綫嘅赤崗塔站正式開通。
*2011年2月19號，APM綫延長運營時間1個鐘（運營時間：8:00～21:00）。
*2011年2月24號，海心沙站開放。同日服務時間再延長個半鐘（運營時間：8:00～22:30）。
*2011年4月20號，最後兩曱車運到赤崗塔停車場，APM綫一期嘅14曱列車到齊嗮。
*2011年11月8號起，APM綫晚黑延長半個鐘收車（運營時間：8:00~23:00）
*2013年8月，歌劇院站A、B出口啟用。
*2013年12月28號，APM綫原歌劇院站同赤崗塔站分別改名為大劇院站同廣州塔站。
*2014年10月4號起，APM綫服務提早一個鐘開始，延長半個鐘收車（運營時間：7:00~23:30）。
*2016年2月初，APM綫開始試行微信二維碼刷卡進閘。隨後呢種支付方式推廣到咗成個綫網入邊。
*2016年8月18號，APM綫開始試行銀聯雲閃付刷卡進閘。隨後呢種支付方式推廣到咗成個綫網入邊。

## 路線
綫路從海珠區嘅廣州塔站去到天河區嘅林和西站，全長3.94公里，總共設置9座車站，最大站間距693.5m，最小站間距315.5m。綫路設置1座地下車輛維修中心（包括埋控制中心）。
### 車站
綫路由北往南設置車站如下：林和西站、體育中心南站、天河南站、黃埔大道站、婦兒中心站、花城大道站、大劇院站、海心沙站同廣州塔站。
*全部車站都喺地下。

### 換乘站
APM綫換乘其他綫路，都需要出閘，調轉過嚟亦係噉。
*林和西站：出閘換乘。
*廣州塔站：出閘換乘。
### 計費方式
本綫獨立計費，收費區同地鐵系統唔連通。由地鐵系統轉APM綫嘅乘客，需要先出閘兼買咗APM車飛先至入到閘坐APM，調轉嚟亦係噉。單程車票價格2元，可以搭乘任意區間；車票淨係喺入閘時使用，單程票會直接回收。

### 客流量
根據APM綫嘅客流預測，近期APM綫配屬7列14部列車，上綫5列10部列車，高峰開行13對/小時，間隔約277s，高峰小時單向運力為3588人次。
根據地鐵公司畀出嘅數據，由2010年11月8號到2014年7月，APM綫日平均客流凈係得29034人次，冇之前預測嘅50000人次咁多。

## 用車
APM綫係無人駕駛自動導軌系統，根據綫路定位同客流預測，使用龐巴迪Innovia APM 100型列車，車長12751mm，寬2845mm，定員為座位16人、站位122人（按6人/㎡），AW3狀態載客量係179人。列車係全動車，可以單獨運行，亦可以連掛成多節編組運行。列車喺初期兩節連掛運行，同時綫路預留咗遠期三節連掛運行嘅條件同站台空間。

依家APM綫擁有7列共14部列車。根據客流預測，遠期綫路運力將會達到25對/小時，同時編組加到三節，需要配屬11列共33部列車，而入邊嘅9列會上綫運營。不過增購列車亦好麻煩，一個係因為CX-100型列車已經換代停產，另外一個係因為列車造價過高，一部CX-100型列車喺當時就要345萬美元，相比之下1輛A型地鐵列車淨係需要174萬美元。

## 未來發展
2014年8月上旬，廣州市規劃局喺「四館一園」建築設計競賽發佈會上講，APM綫會繼續南延，經過廣州塔南邊嘅嶺南廣場，不過具體方案未定。之後幾年，陸續有消息指，APM綫可能重會延長到瀝滘，途中設站同地鐵12、19、8、11號綫換乘。不過由於南中軸開發時間未定，呢個設想冇列入到廣州地鐵嘅遠期規劃。

## 註
雞 (發聲器)

**雞**，又叫**哨**、**BB**（），係種發聲器，細細個，用金屬或者膠整，一吹即響（即係**吹雞**）。

用銀做嘅雞叫**銀雞**，每屆香港學警最叻嗰位會有「銀雞獎」。

## 睇埋
*笛
*口哨
水曱甴

**水曱甴**（，又寫**水甴曱**，學名：**Dytiscidae**），又叫**水曱支**、**龍蝨**、**和味龍**，係鞘翅目嘅一種甲蟲，樣似曱甴，喺水入面生活。

## 睇埋
*曱甴

## 註
甴曱屎

**甴曱屎**，又叫**雀斑**，係種皮膚上嘅深色斑點，通常喺塊面度，白種人比較常見。
## 睇埋
*暗瘡
仿蟹柳

**仿蟹柳**，通常就咁叫**蟹柳**，係種假扮蟹肉嘅嘢食，用到魚肉同澱粉整，出面再加紅色色素，睇落有少少似蟹腳肉，但成本比真蟹腳肉平好多。

## 睇埋
*魚板
*鳴門卷
*加州卷
慕絲

**慕絲**（法文：**mousse**）係種法國甜品，通常用到蛋白同忌廉整，特點係打咗好多空氣入去變成泡沫質感，味可以係生果或者朱古力。
汽酒

**汽酒**即係有二氧化碳氣嘅葡萄酒，氣泡可以係釀酒時自然產生，亦可以係後期加工打入去。

最出名嘅汽酒就係香檳。

## 睇埋
*汽水
魚泡

**魚泡**（泡讀pok，俗寫**魚卜**），又叫**魚鰾**，係魚一個好似充氣袋嘅器官，主要用嚟控制浮沉。

某啲魚嘅魚泡加工後，就變成食得嘅魚肚或者花膠或者魚蛋。
紀念堂站

**紀念堂站**（，英文：）係廣州地鐵嘅車站，喺2002年12月29號開放。呢個站喺越秀區東風中路嘅中山紀念堂附近，因為附近有間中山紀念堂先至改咗噉嘅名。依家呢個站嘅英文名同臺北捷運嘅國父紀念館站都係一樣嘅。

## 車站嘅結構
### 樓層
呢個站一共有2層樓嘅地下區域，其中地下1樓係站廳，有票務設施，客務中心同商鋪；地下2樓係嘅月台。同大多數嘅車站一樣，冇休息室同廁所響度。
#### 垂直結構

#### 水平結構

### 站廳
紀念堂站嘅收費區喺站廳嘅中間偏東嘅位，而西邊係人行通道，而車站嘅商舖方面，雖然話都喺嗮車站西邊係人行通道附近，但佢哋喺收費區入面，而自助服務喺嗮車站嘅南北兩邊。而收費區有好多部扶手電梯同樓梯往返月台都得。而專用𨋢喺車站嘅南邊免費區域入面，乘客如估有需要嘅話，可以向車站嘅工作人員查咗車飛之後嚟協助用。

### 月台
呢個站有1個島式月台，喺連新路嘅地底。

### 商舖同自助服務
而家嘅紀念堂站入面有好多唔同類嘅鋪頭畀乘客買嘢同埋食嘢，好似有便利檔、麵包檔同洗衫舖、書店等。

另外，紀念堂站入面重有好多自助服務設施畀乘客用，包括咗自動櫃員機、自動販賣機、自動影相機同羊城通充值機等；重有可以充羊城通、交水電費同交通嘅罰錢、查地鐵嘅路線、頭尾班車同埋地鐵嘅安全指引同畀乘客登記變成廣州地鐵薈嘅會員嚟查獎分、換獎品嘅服務。下面有寫清楚呢個站係有乜鋪頭同自助服務響度：

### 出入口

## 頭尾班車信息同配線圖
}

▼公園前站
|}

## 利用狀況
呢個站附近都係啲廣州市同廣東省嘅行政機關地區。重有2中、中山紀念堂、三元宮同埋越秀山體育場呢尐建築響度。喺平時嚟講，客流都算一般，但係到咗上落班高峰嗰陣就非常之繁忙。到咗節假日嘅旅遊旺季，成日都有乘客喺呢個站落車，跟住去隔籬嘅中山紀念堂同三元宮入面。尤其喺農曆新年期間，三元宮係做咗拜祭祖先同算命嘅熱門地區，佢重係算比較繁忙嘅廣州地鐵車站。

## 附近嘅建築

### 公園
*中山紀念堂
*越秀山
### 紀念建築同遺址
*中山紀念碑
*粵王井
*鎮海樓
*五羊石像

### 政府機構
*廣州市人大常委會
*廣州市人民政府
*廣東省人民政府
*廣州市總工會
### 博物館
*廣東省科學館
### 學校
*廣州市第二中學
### 酒店
*廣東大廈
### 寫字樓
*廣州通信產品交易中心
*華聯大廈
### 道觀
*廣州三元宮
### 體育場
*越秀山體育場
### 醫院
*越秀區中醫醫院（正南路總院）

## 上一站·下一站
廣州市第32中學

**廣州市第32中學**係中國廣州一間冇咗嘅完全中學，係荔灣區嘅區一級學校，喺中山七路326號。呢間學校喺1956年創立，2009年7月3號因為陳家祠廣場嘅擴建就拆咗。

## 校史

*1956年：學校喺荔灣區嘅一間西關大屋入面創辦，係一間夜校。
*1958年：搬到中山七路嘅陳家祠隔離。
*1968年：廣州市嘅第一間攞咗「復課鬧革命」嘅名嘅學校。
*1993年9月：新起嘅U形教學樓正式投入使用。
*2003年：學校變咗區一級學校。
*2006年：同廣州市第四中學合併。
*2009年7月3號：因為陳家祠廣場嘅擴建，市政府決定拆咗呢間學校。依家呢間學校已經唔響度喇。

## 面積
*佔地面積：8000幾平方米
*註：新起嘅教學樓都計埋喺入面*

## 附近嘅交通
地鐵1號線：陳家祠站

## 睇埋
*陳家祠

## 註
楊箕站

**楊箕站**（注意「楊」字有地名變音，讀點樣嘅「樣」，；）係廣州地鐵同嘅轉車站，位置喺越秀區中山一路、梅東路同共和路之間嘅地底。但兩個月台嘅開放時間都唔一樣，其中月台喺1999年6月28號開，而月台喺2009年12月28號開。

呢個站喺上落班高峰期嘅人流量非常之多，喺客流低峰期嗰陣得好少人嚟坐車。

## 結構
### 樓層
#### 打掂

#### 打橫

### 站廳
楊箕站有3個站廳，分別係：
*1號綫站廳
*5號綫站廳
*客流集散廳

而車站嘅收費區喺1號綫站廳嘅西南邊、5號綫嘅月台東邊同轉車通道都俾人行通道、車站商舖圍住嗮，由於三個站廳之間凈係可以用轉車通道接埋一齊，所以各個站廳嘅免費區係唔連埋一齊嘅。而車站嘅商舖方面，都喺嗮1號綫嘅站廳嗰頭。而1號綫同5號綫站廳嘅收費區都有好多部𨋢、扶手電梯同樓梯去到月台都得。

### 月台
呢個站嘅月台喺中山一路嘅地底，而月台喺梅東路嘅地底。

### 出入口

呢個站一共有7個出入口，分別係A、B、C、D、E1同埋E2、F。其中A出入口同B、C、D同埋E1、E2、F呢6個出入口之間分開嗮，冇連埋一齊。從2017年11月17號開始實施嚴格安檢制度之後，除咗往返B同C、及E1同E2出入口之間毋須接受安檢之外，其他出入口之間當成過街通道往返嘅話，都要接受人過安全門、物過X光機、液體過檢測儀嘅制度。

## 頭尾班車信息同配線圖

|}

|}

## 車站歷史
### 規劃時期
喺1987年，嗰時嘅廣州市人民政府準備引入德國資本嚟起地鐵而出現嘅四個方案入面，其中方案1就講咗家陣嘅樣。嗰時1987年嘅第一、二份規劃都冇經過中山一路嗰邊，直到1988年份規劃改行中山路一帶時，喺中山一立交附近整咗「楊箕村站」出嚟，喺東山口同楊箕村之間亦整埋「梅花村站」。後嚟喺徵求咗市民意見之後就搞咗「十字線網」規劃將個梅花村站斬咗，得返個楊箕站，車站位移到而家梅花路口嗰邊。

### 施工同開通（時期）
1993年12月28日，正式逳手開始起。到咗1997年6月28號嘅1號綫首通段開通嗰陣，重未開呢個站嘅。而呢個站就一直到1999年6月28號開通咗地鐵1號綫嘅延長段之後先至開咗。
### 加裝月台幕門

喺2005年，地鐵公司為咗慳能源同防止乘客墮軌，所以就喺行緊嘅成條1號綫入面加裝月台幕門、半高式安全門，重搞埋月台風道同埋管線改造工程。而呢個站嘅月台幕門方面，就喺2007年起好重開始用。

### 施工同開通（時期）
喺2004年5月28號，5號綫正式逳手開始起。到咗2009年12月28號嘅5號綫通車嗰陣就開埋5號綫嘅區域。

### 出入口同轉車通道
呢個站喺開通期間，有A、B、C，D四個出入口。以前A出入口直接連去站廳，但2005年起緊時臨時封咗A出入口，直至2009年12月28號開通咗之後去唔到其它出入口嘅同時，又開埋E1同F出入口。而E2出入口係附近地產商向地鐵公司畀錢起，但嗰時由於周圍環境唔符合規範，加上又起緊樓，所以一直搞咗施工好耐，直到2016年4月8號先至開通。

## 利用狀況
呢個站附近都係一片廣東省級政府嘅辦公樓地區，附近重有好多條巴士線路接駁。其中去廣州市鐵一中學同廣州市育才中學啲學生仔、廣東省氣象廳做嘢嘅工仔；錦城花園、梅花村、共和村嘅居民就成日嚟呢個站坐車嘅。不過到咗2009年12月28號晏晝2點之後，客流量就多咗好多，尤其喺上落班高峰嗰陣重逼到爆噉滯，重成日被人搞客流控制。

## 轉車須知
呢個站嘅轉車方面，同東山口站或廣州東站差唔多，一定要喺整出嚟嘅轉車通道行過去先至得。就係喺部車到咗站之後落車，出咗站廳之後行去A出口嘅方向一直行（唔冇喺A出口度出去），行到第條線嘅站台之後落去就得喇。而轉車通道嘅周圍重整咗柜式空調嚟費事話點解條通道鬼咁熱噉。

## 附近嘅建築同景區

### 寫字樓
*拓業大廈
*吉林大廈
*天興大廈
*廣九大廈
*藝苑大廈
*廣梅汕鐵路總公司
### 住宅
*錦城花園
*金羊花園
*東海嘉園
### 學校
*廣州市育才中學
*廣州市鐵一中學
*廣州市鐵一小學
### 機關部門
*廣東省人民代表大會常委會
*廣州市鐵路運輸檢察院
### 醫院
* 廣東省計劃生育專科醫院
### 村落地區
*楊箕村
*共和村
*梅花村

## 註同攷

;註

;攷

## 上一站·下一站
海心沙站

**海心沙站**（；）係嘅車站，喺天河區海心沙嘅地底。列車喺廣州亞運會期間唔停呢個站。喺2011年2月24號俾媒體猛咁鬧咗呢個站好多次之後先至開咗畀人坐車。

雖然呢個站喺每日23:38收車，但係實際上，每日一到咗22:00，由於海心沙亞運公園要閂門，加上閂門期間有保安仔同差佬睺住公園大門口，所以車站凈畀出唔畀入。

另外，喺每年燈光節期間同馬拉松當日朝早到中午時段，呢個站亦唔會對外服務，列車亦會做飛站處理。

## 結構
### 樓層
呢個站一共有2層樓嘅地下區域，其中地下1樓係站廳，有票務設施同客務中心、警務室；地下2樓係嘅月台。同大多數嘅車站一樣，冇廁所同休息室、母嬰室響度。
#### 打掂

#### 打橫

### 站廳
呢個站嘅站廳喺海心沙嘅亞運公園入面嘅地底，有售票機同客服中心響度。而站廳嘅收費區入面有扶手電梯同樓梯往返月台都得。
### 月台
呢個站有1個島式月台，喺天河區亞運公園入面嘅地底。

### 商鋪同自助服務
呢個站同大部份嘅車站一樣，冇商舖；但係得1臺自動櫃員機同埋自動販賣機響度。

### 出入口

呢個站凈係得去海心沙亞運公園嘅1個出入口，就喺海心沙亞運公園嘅地下停車場嗰度。之前喺開通無耐，由於亞運公園重喺度收緊錢，加上個站嘅唯一一個出入口喺公園入面，結果搞到一鑊熟，因為嗰時喺呢個站出咗閘係要收多個公園嘅入場費。結果就俾人猛咁鬧，搞到地鐵方面要整多個出入口先至得。後嚟喺海心沙亞運公園免費俾人玩嗰陣，另外多咗嘅出入口先至取消咗。而家呢個站凈係得A一個出入口。

## 頭尾班車信息同配線圖

## 車站歷史
### 規劃同施工
喺2003年規劃緊嘅地鐵方案入面就出現咗APM綫嘅樣，嗰時嘅海心沙站就喺而家呢度。而工程喺2006年9月開工，一直到2010年秋先至搞掂。
### 亞運會期間，唔停呢個站。

雖然話喺2010年11月8號就通咗車，但係由於嗰時廣州要辦亞運會，根據國家發改委嘅要求先至話唔停呢個站；而列車一般去到歌劇院站（而家係大劇院站）就唔畀人去廣州塔嗰頭。因為嗰時廣州塔站都唔開嘅，加上呢個站因為安保先至攞咗嚟做亞運會嘅運動員休息室。
### 重未開畀人坐車？

不過喺2010年11月28號嘅廣州亞運會閉咗幕之後，本嚟計劃話佢同廣州塔站一齊，都要開呢個站畀人坐車嘅。不過間亞運會開閉幕式嘅場地就變咗間公園，而且係收費嘅，所以就冇開到，結果俾人猛咁鬧咗n次，直到2011年2月24號先至開畀人坐車。
### 出入站坐車，仲收額外嘅「公園入場費」？

喺2011年2月24號開通咗呢個站之後無耐，如估想出站嘅必須要買門飛先至得，結果又係搞到好多人鬧佢。最後地鐵考慮咗呢方面嘅嘢，就整咗條唔使畀錢就可以出站嘅通道去到海心沙島出面，一直到2012年9月30號之後嘅海心沙亞運公園免費開放為止。而家嘅海心沙公園唔使錢就入得到去。

### 列車廣播冇粵語同英文報站？
喺2011年8月，有網民就喺微博度爆料，話海心沙站嘅列車廣播係成個廣州地鐵入面，唯一一個冇粵語報站嘅車站，甚至連英文報站都冇；後嚟狗仔隊收到呢單嘢之後就去採訪咗呢個站嘅值班站長。而值班站長就話：「因為用緊啲車都係進口嘅，同其它路線唔同，所以就冇搞到粵語錄音出嚟。之前地鐵部門都冇留意，所以海心沙站先至高出點解冇粵語報站出嚟。不過地鐵公司會重新錄過啲音嚟解決呢啲問題。」後嚟喺地鐵公司嘅廣播更新入面先至多咗粵語同英文報站嘅嘢。

## 利用狀況
海心沙站係嘅其中一個好緊要嘅車站，呢個站嘅客流一般都係去海心沙亞運公園入面玩，及附近嘅花城廣場南邊上落班嘅人，同埋喺海心沙碼頭坐船去廣州塔或長洲嗰邊嘅人成日喺呢度上落。尤其係節假日同週末，海心沙亞運公園重出現幾多客流嚟呢度上落。

## 接駁交通
* 輪渡
*: 海心沙碼頭
*:: S14、S11

## 附近嘅建築同景區
*海心沙亞運公園
*海心沙碼頭
*廣州大劇院
*海心沙廣場
*廣東省博物館（天河分館）
*花城廣場

## 攷

## 上一站·下一站
大劇院站 (廣州)

**大劇院站**（；），之前嗌**歌劇院站**（），規劃時期嗌過**廣州歌劇院站**（），係廣州地鐵嘅車站，2010年11月8號開放，位置喺天河區華就路同珠江東、西路嘅交界，廣州大劇院嘅東北邊。

佢曾經喺2010年11月8～26號間，由於2010年亞洲運動會嘅部分沙灘排球比賽喺海心沙舉辦，地鐵方接上級通知，為防發生慘案或恐怖襲擊而暫時揀咗呢度做南邊臨時終點站。

另外，喺每年廣州國際燈光節期間，呢個站亦唔會對外服務，列車亦會做飛站處理。

## 結構
### 樓層
呢個站一共有2層樓嘅地下區域，其中地下1樓、地下2樓係花城廣場嘅地下停車場，地下3樓係站廳，有票務設施，客務中心同商鋪；地下4樓係嘅月台。同大多數嘅車站一樣，既冇廁所又冇休息室、母嬰室響度。
#### 打掂

#### 打橫

### 站廳
大劇院站嘅站廳有售票機同客服中心，而收費區喺站廳南邊，而站廳同月台之間有條扶手電梯同樓梯接埋一齊。
### 月台
呢個站有1個島式月台，喺花城廣場南邊嘅地底。
### 商舖同自助服務
呢個站同大部份嘅車站一樣，冇商舖；但有1台自動販賣機同1台自動櫃員機響度。

### 出入口

呢個站一共有3個出入口，分別係A、D，E。不過呢三個出入口喺入站方面，唔細心啲睇係好難睇得出響邊度。

## 頭尾班車信息同配線圖

## 車站歷史
### 規劃
喺2003年規劃緊嘅地鐵方案入面，嗰時嘅珠江新城規劃區西片計劃搞條旅客運輸系統，期間出現咗**廣州歌劇院站**，位置就喺而家呢個位。隨後計劃正式落實而批准喐手起。
### 施工
*2006年6月30號：車站正式開始動工。
*2009年4月19號：赤崗塔站⇆廣州大劇院區間嘅右綫盾構隧道順利貫通。
*2010年5月：車站正式起好。
### 營運
2010年11月8號，由於全綫開通，車站亦正式開放。但係嗰時咁啱係亞運會開幕，加上期間部分沙灘排球比賽喺海心沙舉辦，地鐵方接上級通知，為防亞運期間發生慘案或恐怖襲擊而暫時揀咗呢度做南邊臨時終點站。加上嗰時赤崗塔站同埋海心沙站都重未開通，跟住落嚟唔停呢兩個站直到亞運會閉幕為止。
### 改名
大劇院站係繼大學城南站同埋大學城北站之後一齊喺營運之後改埋中文名嘅地鐵車站，佢喺2013年12月底由「**歌劇院站**」改咗名叫「**大劇院站**」，不過英文名冇變到。喺呢個站改名嗰陣，廣州塔站都同時改埋名。其實早喺2010年5月，廣州歌劇院就改咗名叫廣州大劇院，而呢個車站開通到2013年12月底重係嗌歌劇院站。

## 利用狀況
同花城大道站一樣，由於呢個站附近冇幾遠就係地標性建築、辦公大樓同金融機構、旅遊景區，所以喺呢個站附近嘅辦公大樓做嘢同酒店嘅住客人士就成日喺呢個站坐APM上落班同住宿。不過呢個站喺客流高峰時期都見到有啲人流下，而平時嚟講就冇乜人。另外呢個站附近冇幾遠就係廣州圖書館同廣東省博物館、廣州大劇院同廣州市第二少年宮，所以喺節假日期間都有啲人氣嘅。

## 接駁巴士
花城廣場站：
*293、886、886A、40、407、44

## 附近嘅建築同景區
### 寫字樓
*富力中心
*廣州國際金融中心
*廣州周大福金融中心
### 博物館
*廣東省博物館
### 少年宮
*廣州市第二少年宮
### 劇場
*廣州大劇院
### 商場
*花城匯

## 註同攷

;註

;攷

## 上一站·下一站
大劇院站 (深圳)

**大劇院站**（；）係深圳地鐵羅寶線、蛇口線、環中線同一個站，喺深南東路同解放路交匯處，佈設喺解放路地底。個站：羅寶線同蛇口線2004年12月28號啟用、環中綫2025年12月28號啟用，係羅寶線同埋蛇口線兩個轉車站嘅其中一個（另一個係世界之窗站），而蛇口線同埋環中綫兩個轉車站嘅其中一個（另一個係赤灣站）。

## 地鐵線路

## 拎
* 大剧院站 深圳地鐵 
* Grand Theater 深圳地鐵
林和西站

**林和西站**（「和」字有變調，；）係廣州地鐵同嘅轉車站，喺天河區天河北路同林和西路嘅交界。不過兩個月台嘅開放時間都唔同，其中喺2005年12月26號開放，而喺2010年11月8號開放。

## 結構
### 樓層
呢個站一共有2層樓嘅地下區域，其中地下1樓係站廳同嘅月台，有票務設施，客務中心同商鋪；地下2樓係嘅月台。同大多數同埋車站一樣，既冇休息室，又冇廁所、母嬰室響度。
#### 打掂

#### 打橫

### 站廳
林和西站入面有3個站廳，分別係：
*：車站西南邊嘅一個站廳
*：南北兩個站廳
而南北兩個站廳之間重有條聯絡通道響度，其中APM綫嘅喺B出入口附近嗰邊。而APM綫嘅客務中心喺成個廣州地鐵入面，個位整得最另類嘅，佢喺地面同地下一樓之間嘅夾層嗰度。雖然呢個站係轉車車站，但兩個收費區冇連埋一齊。

### 月台
呢個站嘅3號綫同APM綫都有個島式月台響度，其中3號綫嘅月台喺林和西路同天河北路嘅⊥字路口地底；而APM綫嘅月台喺天河體育中心北邊嘅地底。喺車站嘅設計入面，APM綫嘅站廳同月台都喺同一層樓，而且路軌嘅北邊就係車站嘅站廳，冇得再長落去喇，所以APM去到呢度就冇得再繼續向北行啦。

### 商鋪同自助服務
而家嘅林和西站入面有好多唔同類嘅鋪頭畀乘客買嘢同埋食嘢，好似有便利鋪、麵包鋪等。

另外，林和西站入面重有好多自助服務設施畀乘客用，包括咗民生銀行同中國銀行嘅自動櫃員機、自動販賣機、自動影相機等；重有好易機嚟充羊城通，交水電費同交通嘅罰錢呢尐服務；而M-Touch機係可以查地鐵嘅路線、頭尾班車同埋地鐵嘅安全指引，重可以畀乘客登記變成廣州地鐵薈嘅會員嚟查獎分、換獎品都得。

### 出入口

呢個站一共有4個出入口，分別係A、B、C，D。

## 頭尾班車信息同配線圖

|}

|}

## 車站歷史
### 施工
喺3號綫施工嗰陣，地鐵公司為咗唔想搞到天河北路嘅交通大塞車，所以就整咗南北兩個站廳出嚟，為咗方便啲乘客入站同出站，佢喺施工嗰陣將畀錢區分開咗南北兩邊，而兩個站廳之間就用咗條通道接埋一齊。

### 通車
到咗2005年12月26號，由於地鐵3號綫嘅首通段開通咗，呢個站正式開放。
### 出入口
車站開通初期凈開咗A、C、D呢3個出入口，B出入口冇整到出嚟。直到2010年11月8號開始營運時先至開放。

## 利用狀況
林和西站附近冇幾遠就係高級寫字樓、商業中心區同部分嘅住宅區，所以喺呢個站出入嘅人流都係啲轉車嘅乘客、住喺呢度嘅居民、上班人士、酒店住客、娛樂同埋買嘢嘅人。喺上落班高峰期嗰陣，都有號多乘客用呢個站嘅。重有喺3號綫北延段嘅乘客用呢站嚟轉APM去珠江新城，費事喺體育西路站度再轉一次。

## 轉車須知
呢個站嘅轉車方面，APM同地鐵3號綫之間係唔可以直接行站廳入面嘅通道嚟轉車。而係必須要喺呢個站出咗站之後，行過去另一個站廳度再重新畀錢入去先至得。

## 高峰客流控制
呢個站嘅高峰客流控制時間係：

星期一到星期五（工作日期間）8：00——9：00

嗰時嘅客流控制係從北站廳入站，南站廳出站。

## 附近嘅建築同景區

### 寫字樓
*廣州市長大廈
*城建大廈
*廣州國際貿易中心
### 綜合型大樓
*大都會廣場
*中信廣場
*中石化大廈
*天河大廈（錦漢車站）
### 住宅
*薈雅苑
### 學校
*廣州體育學院
### 體育場
*天河體育中心

## 上一站·下一站




類:天河區鐵路站
洛溪站

**洛溪站**（，）係廣州地鐵嘅車站，喺2010年9月25號開始營運。呢個站喺番禺區洛溪島入面嘅新浦路地底，有2個出入口。

## 車站嘅結構
### 樓層

#### 水平結構

### 站廳
洛溪站嘅西邊同南北兩邊係人行隧道同商舖，都喺嗮免費區入面。而收費區喺站廳嘅東邊，入面有好多部扶手電梯同樓梯往返月台都得。而專用𨋢喺車站嘅南邊免費區域入面嘅警務室隔籬，乘客如估有需要嘅話，可以向車站嘅工作人員查咗車飛之後嚟協助用。

### 月台
呢個站有1個島式月台，喺新浦路嘅地底。

### 商鋪同自助服務
洛溪站入面提供咗唔同類嘅商鋪嚟畀乘客買嘢，好似有便利舖、麵包糕餅舖、書店、凉茶舖、洗衣舖呢尐。另外喺呢個站入面重有好多自助服務響度，例如有自動販賣機、自動影相機。重有好易機嚟搞羊城通充值，交水電費同交通罰錢呢啲服務。

### 出入口

## 利用狀況
呢個站附近都係一片住宅區，有好多乘客成日都嚟呢個站度轉巴士去南浦、上漖村、沙溪村同南大路呢啲地方，呢個站嘅乘客都幾多下。

## 附近嘅建築
* 洛溪新城

## 註

## 上一站·下一站




類:番禺區鐵路站
京溪南方醫院站

**京溪南方醫院站**（；）係廣州地鐵嘅車站，2010年10月30號開始營運，位置喺白雲區廣州大道北嘅南方醫院同一五七醫院門口附近。

佢同嘅白雲文化廣場站一樣，都係家下廣州地鐵系統入面，站名最長嘅一個站。

## 結構
### 樓層
#### 打掂
呢個站一共有2層樓嘅地下區域，其中地下1樓係站廳，有票務設施，客務中心同商鋪；地下2樓係嘅月台。

#### 打橫

### 站廳
京溪南方醫院站嘅收費區喺站廳嘅中間偏東嘅位，而西邊係人行通道，而車站嘅商舖方面，都喺嗮車站嘅南北兩邊嘅免費區入面，而自助服務喺嗮車站嘅南北兩邊同西邊嘅免費通道入面。而收費區有好多部扶手電梯同樓梯、專用𨋢往返月台都得。為咗方便啲去機場嘅乘客，站廳入面重設咗航班查詢出嚟。

### 月台
呢個站有一個島式月台，喺廣州大道北嘅南方醫院附近嘅地底。

### 商舖同自助服務
而家嘅京溪南方醫院站入面凈係得一間鋪頭畀乘客買嘢。

另外，京溪南方醫院站入面重有自助服務設施畀乘客用，包括咗自動櫃員機同羊城通充值機等；重有可以充羊城通、交水電費同交通嘅罰錢、查地鐵嘅路線、頭尾班車同埋地鐵嘅安全指引嘅服務。

### 出入口

呢個站一共有2個出入口，分別係C、D。

## 頭尾班車信息同配線圖

## 車站歷史
### 規劃
呢個站最早出現喺1997年嘅《廣州市城市快速軌道交通線網規劃研究（最終報告）》入面，嗰陣就出現咗機場快綫。之後喺2003年嘅規劃方案入面，佢將條機場快線同而家嘅合併，重改咗行白雲山嘅東邊，而且重喺南方醫院門口整咗個站。
### 施工
到咗2007年底，嘅北延段工程開始逳手。而工程一直到2009年12月先至起好。
### 開通
喺2010年10月30號嘅北延段開通嗰陣，車站開始投入營運。
### 站名
呢個站個名來自附近嘅京溪村同埋南方醫院夾埋。地鐵公司為照顧呢兩個地方嘅利益，而用咗個咁長嘅名，夾埋有7個中文字咁多（若果唔計個「站」字就係6個字）。

## 利用狀況
由於呢個站附近都係一片樓盤同城中村嘅地區，加上附近有間南方醫院響度同京溪村響度，所以住喺京溪村同去南方醫院睇病或上班啲人都成日喺呢個站落車嘅，而客流方面都好多下。

## 接駁巴士
一五七醫院站：
*日班車：
*:16、56、179、219、241、504、509、560、804、804A、833、836、862B
*BRT：
*:B6、B6快
*快車：
*:804快、B6快、高快19
*夜班車：
*:夜24、夜47

南方醫院站：
*日班車：
*:16、56、126、136、179、219、502、504、509、560、701、804、804A、832、833、836、862、862B、
*BRT：
*:B6、B6快
*快車：
*:804快、B6快、高快19、126快
*夜班車：
*:夜14、夜24、夜47

## 高峰客流控制
呢個站嘅高峰客流控制時間係：

星期一到星期五（工作日期間）7：45——9：00

## 附近嘅建築同景區

### 醫院
*南方醫院
*廣州軍區廣州總醫院附屬一五七醫院
### 樓盤
*怡新花園
*雲景花園
*春蘭花園
*擎山苑
*雲景名都
### 學校
*南方醫科大學（廣州校區）
### 酒店
*南方大酒店
### 商場
*嘉裕太陽城廣場
### 公園
*白雲山風景區（荷樹林入口）

## 註

## 上一站·下一站
奄列飯

**奄列飯**係日本嘢食，將西洋奄列包住炒飯，面頭淋上茄醬或者咖喱。
## 睇埋
*奄列
*炒飯
鹹牛肉

**鹹牛肉**（）係一種嘢食，即係用食鹽醃鹹咗嘅牛肉，可以用嚟做三文治餡或者奄列餡。

鹹牛肉源自英國。喺西方有免治同原塊醃牛肉版本。但喺香港等地一般只搵到免治鹹牛肉罐頭。
碧仙桃

**碧仙桃**（），又叫**布里斯托**，係英倫西南大埠，人口43萬。

## 濕碎事
2014年攞過廣州國際城市創新獎。

## 睇埋
*碧仙桃大學

## 註
布堅尼

**布堅尼**（；；／），又叫**波堅尼**（），係一種女仔嘅游水衫，由澳洲籍黎巴嫩人阿克達渣力餮研發出嚟。佢更加係伊斯蘭教徒嘅女仔游水着住嘅其中一種游水衫。布堅尼喺2007年2月出現，依家已經吸引咗全球各地買家嘅興趣。好多中東同埋歐洲國家地區都話想引入呢件嘢嚟做救生制服喇。

## 構造
呢種游水衫係除咗頭嘅面部、手同埋腳之外，其他部位都係被啲衫料遮嵌嗮（已經夠嗮穆斯林地區啲人嘅保守態度）嘅同時都可以輕足咁去游水都得啦。呢種游水衫可以話係好好咁解決咗嗰啲保守嘅穆斯林女仔想去游水但係又話着咗件沖涼嘅衫就話唔舒服嘅態度。

## 同潛水裝嘅區別
呢件嘢雖然話睇落去好似件全長版嘅潛水衫同埋兜帽喺埋一齊咁嘅嘢，但係有啲同潛水衫唔同嘅係，呢件嘢雖然話係用游水衫材料整嘅，但係佢哋冇用過氯丁橡膠嚟整，而係用咗聚酯纖維同埋特弗龍呢兩筍嘢，而且成件游水衫嘅包嵌程度，比潛水衫重要重啲嘅。

## 喺伊斯蘭教嘅理解
澳洲嘅伊斯蘭教教導人舍伊克·泰·艾甸·希拉莉（Sheik Taj Aldin al-Hilali）話過：「布堅尼喺伊斯蘭法同埋清真地區入面，都係符合伊斯蘭教令嘅理解。」

## 彈
雖然喺世界各個國家入面對伊斯蘭教徒著布堅尼呢種游水衫，都係有好廣泛嘅理解喇。但係喺歐洲嘅一部份國家仔入面，都出現過有啲女仔喺公眾場合入面，着住件布堅尼游水就引起咗社會嘅廣泛輿論。喺2009年8月份嘅法國嗰頭，試過有個女仔因為着布堅尼去游水，搞到俾政府告。因為法國政府話過，唔畀當地嘅婦女喺當地嘅泳池入面着住布堅尼游水衫去游水，因為泳池有自身嘅衛生標準，而唔係對女性嘅歧視。加上呢啲噉嘅游水衫喺公共場合着住會掂到各種病毒，而呢啲病毒入咗水之後就會傳畀其他游水嗰啲人搞到有病。

## 呢個詞語嘅合成詞嚟法
「布堅尼」係由波卡同埋比堅尼組成嘅一個新嘅詞語，係註冊商標。

## 註
廣州市第3中學

**廣州市第三中學**係中國廣東省廣州市嘅一間中學，響越秀區大新路353～355號。呢間學校喺1863年創辦，以前係私立聖心中學同埋明德女子中學兩間嘅教會學校。

## 介紹
學校嘅佔地面積係差唔多有50000平方米，其中課室同埋教輔室嘅比差唔多五十五十咁滯，喺呢間學校入面整咗好多猛人出嚟。呢間學校重係目前越秀區到成個廣州市中心城區面積最大、學校環境最靚同埋設施同埋設備最完善、硬件條件最好嘅其中一間名校。

## 校服色

*短袖：
*:衫：，左右對稱，有領冇紐扣；衫領同袖口都係。
*:褲：純
*長袖：
*:衫：，左右對稱，袖口同衫腳帶有些少邊嘅線。
*:褲：，兩邊有粗嘅線。

## 歷史
廣州市第三中學從開辦到依家已經有151年歷史，係廣州市嘅其中一間辦學比較耐嘅學校。

### 聖心書院時期
響1857年嘅第二次鴉片戰爭之後，法國政府向就話向清政府想攞咗間舊衙門（而家係廣州市兒童公園）嚟起領事署，後嚟就話冇起到，結果就辦咗間「丕崇書院」，而嗰間書院就係以前嘅聖心書院喇，而呢間聖心書院完全係由天主教教堂嚟辦學嘅。到咗1904年嗰陣，就正式成立咗聖心書院，而呢間書院如估係英文班嘅要學6年，如估係法文班嘅話就要學4年。而嗰陣時唔經過考試就想入去法國佬辦嘅韜美醫院做醫科學生？好難啊！而英文版畢業出嚟呢，凈係可以去到海關同埋郵政呢啲部門做嘢啫（因為嗰陣時做呢行要識雞腸先至得）。嗰陣時嘅教學同埋人事配備都好落後下，而最高負責人竟然係一個光棍佬（依家講係校長）就乜負責管理嘅主任都冇嗮喇。而收學費方面，竟然係書院最繁忙嘅一日，係由教友、教員負責收錢，監督簽發收據就搞掂算數。而監督重要睇賣書同埋練習簿嗰啲人呢，就畀啲學生仔交咗學費之後就可以向監督買書喇。嗰陣時嘅書院，一、二、三班係由中國佬嚟教書；而四、五、六班係由法國佬嚟教書嘅。呢間學校辦到1914年就改咗名叫廣州私立聖心中學。

### 私立聖心中學時期

到咗私立聖心中學開辦嗰陣，學校教學上都係以傳播宗教同埋傳授啲鬼佬文為主嘅。由於學校將天主教教義列入咗课程，所以規定咗學生必須要參加宗教活動，唔可以接觸啲激進人士。結果師生就因為呢個問題就發起咗「創新校」運動，導致咗有部份老師同埋學生走佬。到咗1917年，學校繼續擴展，改成完全中學，而學生人數幾乎達到1000人噉多。到咗1927年，由於國民政府話咗唔畀外國教會係中國入面辦學嘅規定，重規定咗學校校長係由中國佬做，學校都交畀中國天主教會嚟辦。結果天主教教義課程同埋學生必須要參與宗教活動嘅規定全部取消嗮。

### 新中國成立之後到文化大革命之前
喺1949年秋季，由於中國共產黨控制嘅中國人民解放軍廣州市軍事管制委員會成立咗，加上軍管會文教接管委員會派咗接管小組嚟接咗廣州市教育局（後嚟重成立咗廣州市文教局），重陸續派咗一大堆人去接管嗮各間學校（其中包括1923年開辦嘅越山中學），到咗1950年2月，喺大新東路19號（原嚟嘅越山中學校址）成立咗廣州市第三中學。1952年9月又將啟育中學、明德女中、真光中學嘅高中部、南武中學嘅高中部、新中華會計學校、珠海大學、東方無線電學校、導正、華夏、協和等呢三間補習學校（總共10間）一齊合併入去三中。

### [[文化大革命|文革]]嗰陣
喺1967年初，雖然話軍宣隊同埋工宣隊一齊殺埋入去學校成立「革命委員會」，但係學校重係唔可以繼續正常教學。到咗1969年底，由於學校受到中央嘅「一號命令」督促而開始咗「戰備教育」。喺20世紀70年代中，學校因為受到中央文件嘅指示，就開始玩「複課鬧革命」。

### 文革之後到20世紀末

*1978年：越秀區重點中學
*1994年：學校成為咗廣州市第一批省一級學校

### 21世紀初到依家
*2004年11月：學校將廣州市第96中學合併咗入去
*2007年：呢間學校評咗係廣東省教學水平優秀等級
*2009年：學校將廣州市第34中學合併咗入去
*2011年：呢間學校指定咗係廣州市第一批創建示範性高中嘅其中一間學校
*2012年8月份：接手重完成咗電影《我的影子在奔跑》嘅部分攞場景嘅拍攝工作

## 入面有乜嘢
呢間學校有嘅設施同埋設備：
*國際標準嘅400米環形跑道運動場
*7600平方米嘅室内多功能體育館
*50×25米嘅國際標準泳池
*獨立籃球場5個
*其它波嘅場地有7個
*一批乒乓波臺
*可以裝到1000幾位學生搭食嘅飯堂
*課室同埋實驗室等其它各種現代化嘅教學專用場室。

## 學校攞過嘅獎
呢間學校連續好多年攞過高中同埋初中畢業班工作嘅一等獎，重有攞咗《國家體育鍛煉標準施行辦法》全國先進單位、全國青少年無線電測向競賽活動先進集體、廣東省電子電腦教學優秀學校、廣東省廣州市群眾體育工作先進單位、廣州市普教系統現代教育技術先進單位、廣州市教育技術裝備管理工作先進單位、廣州市安全文明校園、廣州市綠色學校、廣州市文明單位、廣州市德育工作先進單位、廣州市語言文字工作先進單位元、廣州市人防教育先進單位、廣州市先進黨組織、廣州市教育系統安全文明單位、義務獻血模範單位、越秀區先進黨組織、越秀區安全文明校園、越秀區文明單位等等呢啲噉嘅獎項。

## 附近嘅交通
*巴士：
*:一德中站、大新路站
*地鐵：
*:：一德路站

## 註
廣州火車站 (地鐵)

**廣州火車站**（；）係廣州地鐵同嘅轉車站，喺越秀區環市西路同人民北路交界嘅廣州站西廣場嘅地下。不過兩個月台嘅開放時間都唔同：其中喺2002年12月29號開放；而喺2009年12月28號開放。

佢亦係廣州市最大嘅客運服務中心，附近有好多個批發市場。從2016年開始，每年春運期間，呢個站為咗配合廣州火車站嘅安檢而採取咗飛站嘅措施。

## 結構
### 樓層
呢個站一共有3層樓嘅地下區域。其中地下一樓係同嘅站廳；而地下二樓係月台；地下三樓係月台。同大多數同車站一樣，都既冇廁所又冇休息室或母嬰室響度。
#### 打掂

#### 打橫

### 站廳
地鐵廣州火車站分開咗同和兩個站廳。不過佢哋兩個都唔一樣色，其中係兩隻色，係清一色。兩條線嘅站廳整成好似個英文字母「L」字噉。

其中嘅收費區喺站廳嘅中間，好似個英文字母「Q」字噉；而嘅收費區喺站廳嘅西南邊，兩個站廳都俾人行隧道同車站商舖圍住嗮。各個站廳嘅收費區入面有扶手電梯同樓梯、專用䢂往返邊個月台都得。

### 月台
呢個站嘅月臺喺廣州火車站前西廣場地底，而月臺喺環市西路內環路高架地底。其中喺上邊，喺下邊。

### 商鋪同自助服務
而家車站入面有好多唔類嘅商鋪嚟畀乘客買嘢或飲食嚟用，好似有便利鋪、糖果鋪、書店同洗衫檔等。

呢個站重有好多自助服務設施畀乘客用，包括自動販賣機、自動影相機、中國建設銀行同埋自動櫃員機等。入面整咗部好易機用嚟充羊城通，交水電費同交通罰錢等呢啲服務、而M-Touch機重可以查地鐵路線、頭尾班車同埋地鐵安全指引，重可以畀乘客登入去廣州地鐵薈會員嚟查獎分同換獎品。

### 出入口

呢個站一共有12個出入口，分別係A、B、C、D1、D2、D3、D4、E、F，G同H。除咗C出入口改成緊急通道及B出入口被改成國鐵廣州火車站安檢範圍之外，其它出入口都可以同地面相通。

## 車站歷史
### 規劃
========
呢個站最先喺1988年嘅地鐵規劃方案入面出現，嗰時係十字綫網嘅其一中途站。但最早定咗**火車站**個名。後嚟喺1997年嘅工程名改成咗**廣州火車站**重納入咗一分為二嘅工程入面。
========
喺1997年份地鐵規劃入面，嗰時嘅3號綫北段（行環市路嗰邊）整成東西走向，半佬亦經過呢個站而變成轉車站。但因為同年重未落實規劃3號綫嘅規劃，1999年10月10號開始起時都未定。後嚟車站摱入範圍，初期提出環綫方案，但隨後決定要經過嗰時定咗規劃嘅、、、呢四條路線規劃直到2004年先至落實，轉車站位一樣冇變到。但嗰時已經起好嗮而通知咗地鐵順便預留出入口通道嘅工地搞改造。
========
2008年，嗰時嘅地鐵方案出現咗，但嗰時屬環綫。其中西半環出現咗大環同細環嘅方案，兩份同樣都經過呢個站，但政府最後揀咗大環方案。但2010年將畀咗海珠區嗰條一分為二之後嘅打橫走向路線，令環綫方案一路拋棄直到2010年先至恢復，但車站摱入咗範疇。隨後喺2015年7月初攞咗開工紙。
========
2015年，嗰時嘅地鐵規劃講到二期從嘉禾望崗出發去到呢個站為止。雖然半佬改咗兩次規劃，但最後去到嘅南邊終點一樣冇變到，重係到呢個站為止。隨後喺2017年11月13號先至落實咗呢個規劃。

### 施工

;
一期工程喺1999年10月10號正式喐手起。期間將原先停喺火車站做總站嘅一大堆巴士改嗮綫到第度停，亦將火車站搞第一次改造。工程直到2002年11月初先至搞掂。喺就快起好嗰時突然殺出個嘅程咬金而凈預留咗個出入口通道嚟搞改造。
;
車站喺2006年春正式喐手起，期間又將火車站搞第二次改造。但施工得好快，喺同年11月14號封咗頂。2007年10月13號凌晨喺西場到草暖公園嘅盾構區間右綫隧道出現大量飈水同大面積沉降情況。令工地上邊嘅部份內環路高架橋面需要臨時封閉。
;
車站喺2017年7月19號正式開始入場施工，期間又將火車站搞第三次改造。由於火車站喺嗰時已經確定改造成高鐵站，加上工地已經霸咗流花車站嘅一部分用地。為咗唔影響嘅通車同埋周邊客流冇客運站大巴坐嘅問題，而確定喺2017年12月15號將草暖公園拆走兼改造成汽車客運站。

2018年6月2號，原先喺廣州火車站負責列車業務嘅廣鐵集團，考慮到路線入場同佢個站打算改造成高鐵站嘅關係，同意咗廣州地鐵規劃嘅站位方案，重打算將火車站升級做高鐵站。

從2018年10月23號開始，地鐵同廣鐵集團為咗配合嘅入場施工同將火車站升級做高鐵站嘅工程，率先將原先喺火車站入面停啲巴士搬到東邊隔籬嘅前草暖公園嚿地皮入面繼續營運。而原有用地正式開搞施工。

受限於國鐵車站嘅改造，廣州火車站嘅11號線月台未能趕及同埋其他11號線車站喺2024年12月28日一齊開通，其正式開通時間有待確定。

### 開通
* ：2002年12月28號正式開咗呢個站，期間一直係嘅車站。曾經喺2010年9月22～24號因為搞路線一分為二工程而停運。
* ：2009年12月29號正式開咗呢個站，路線亦演變成兩綫嘅轉車站。

### 事件
#### 懷疑煤氣洩漏
2011年1月10號22:30（UTC+8）到，喺範圍有部行滘口嗰邊班車喺小北站開到呢個站嘅區間發生自殺式襲擊。有位乘客帶咗經已點著嘅煤氣令列車出現著火，列車到站之後出現大量白煙令大量乘客出現恐慌。事發後出現乘客嘅頭髮燒嚫或撞傷嘅事而引發市民對地鐵嘅營運安全問題。幾個鐘之後，差人好快將犯罪嫌疑人捉咗。

## 利用狀況
廣州火車站既係客運交通入面，客流量最多嘅站。重係火車站、汽車站最多人流嘅地區。呢個站每日都有好多人嚟呢個站坐車嘅，所以成日都見到人山人海嘅嘢，重有好多乘客都攞住大包細包嘅行李嚟呢個站坐車，搞到站入面好逼噉，因為有好多坐火車落車嘅人成日都喺呢度轉地鐵嘅。附近重有幾間大嘅服裝批發響度。如果咁啱得咁橋撞正節假日，站入面重出現咗大量人潮，有時重出現客流管制都有，甚至重畀列車臨時唔停呢個站。

## 轉車須知
由於2000年起嗰時冇預先留低轉車條件，所以要通過站廳嘅轉車通道轉綫。其中：
*→：先搭扶手梯或行樓梯或搭𨋢出站廳，再行過條L字形嘅轉車通道，去到有橙紅色嘅站廳範圍落去即到。
*→：先搭扶手梯或搭𨋢出站廳，再行過條L字形嘅轉車通道，去到有黃白色嘅站廳範圍落去即到。

## 附近嘅建築同景區

### 車站
* 廣州火車站
* 民航售票處（空港快線一號綫總站）
* 廣東省汽車客運站
* 廣州市汽車客運站
* 流花車站
### 公園
* 草暖公園
* 廣州蘭圃
### 寺院
* 先賢清真寺
### 貨運批發市場
* 白馬服裝城
* 天馬大廈
* 新大地服裝城
* 流花服裝批發市場
* 廣州地一大道
### 酒店
* 流花賓館
### 劇院
* 友誼劇院

## 攷

## 上一站·下一站
人民路高架橋

**人民路高架橋**，又可以啀**人民路高架**，係中國廣東省廣州市嘅其中一條南北走向嘅高架路。

## 去到邊
起點喺西堤二馬路同埋內環路連埋一齊嘅位，終點去到人民北路嘅流花湖公園東門，廣州畫院附近。

## 匝道數量
呢條橋有大新路、上九路、長壽路同埋觀綠路、光塔路，東風西路嘅6條上落匝道。

## 主要事件
*1986年11月：條橋開始喐手起
*1987年9月23號：條橋起好通車
*2000年：由於內環路嘅工程開始喐手，所以對人民橋高架南邊連去人民橋同埋六二三路高架嘅鎮安立交都進行咗改造，重將接去人民橋嘅分岔路拆咗，而喺六二三路高架拆咗嘅全部分岔路嘅呢部份已經改咗係內環路外圈嘅其中一部分。而依家嘅人民路高架南邊嘅洪德立交同埋六二三路高架，成個都唔係人民橋一部份啦，依家係內環路入面嘅其中一部份。
*2001年9月，人民路高架橋去沿江西路方向嘅其中一條分岔路已經拆咗。究竟點解拆咗，係因為呢條分岔路嘅交通利用率好低，加上導致沿江西路段成日發生塞車；重有嘅係對珠江邊嘅景色會造成影響。

重有嘅係響人民路高架橋向南行嘅方向入面，到咗人民中路嘅美國銀行中心大廈同埋荔灣大廈對開嘅路段本身有留低上落橋嘅接口，但係由於受到呢兩棟大廈落成嘅影响，呢兩個預留嘅匝道已經廢棄咗。

## 註
婦兒中心站

**婦兒中心站**（；），規劃時期嗌過**金穗路站**（；）、**中央廣場站**（；），係廣州地鐵嘅車站，2010年11月8號開放，喺天河區金穗路南邊同珠江東、西路嘅交界，廣州大劇院嘅北邊。

呢個站係成個廣州地鐵車站嘅站廳同月台入面，唯一冇站名大字嘅車站。另外，喺每年廣州國際燈光節期間，呢個站亦唔會對外服務，列車亦會搞飛站處理。

## 結構
### 樓層
呢個站一共有3層樓嘅地下區域，其中地下1樓係嘅站廳，有票務設施，客務中心同商鋪；地下2樓係嘅月台。同大多數嘅嘅車站一樣，冇廁所同母嬰室、休息室響度。
#### 打掂

#### 打橫

### 站廳
婦兒中心站嘅站廳有售票機同客服中心，而收費區喺站廳南邊，而站廳同月台之間有條扶手電梯同樓梯接埋一齊。
### 月台
呢個站有1個島式月台，喺花城廣場嘅中北邊地區。不過呢個站嘅月台同其他廣州地鐵路線嘅車站唔一樣，唔單止冇大字，甚至連柱都唔整。佢係成個廣州地鐵嘅車站入面，唯一一個冇整到大字站名嘅車站。

另外，呢個站嘅月台南邊有條單渡線，如估北邊出咗冬瓜豆腐嘅話，行林和西站啲車喺呢條存車線返轉頭。屆時去林和西嗰邊啲乘客要轉搭其它交通工具。

### 商舖同自助服務
呢個站同大部份嘅車站一樣，冇商舖；但有部自動販賣機響度，就喺A出入口附近。

### 出入口

呢個站一共有2個出入口，分別係A同B。

## 利用狀況
由於呢個站附近冇幾遠就喺廣州市婦女兒童醫療中心同廣晟國際大廈、珠江城大廈同利通廣場等其他地標性建築、辦公大樓同金融機構，所以喺呢個站附近嘅辦公大樓做嘢同酒店嘅住客人士就成日喺呢個站坐上落班；但係呢個站離廣州市婦女兒童醫療中心比較遠，相反距離珠江新城站嘅A1出入口比較近，而且凈係行天河北同珠江新城中軸線嗰带，啲人寧願揀珠江新城站都唔揀呢個站去坐地鐵，所以呢個站喺成日嚟講，凈係得幾個乘客出入站；而大部分時間嚟講，更加係冇人上落。

## 上一站·下一站
南洲站

**南洲站**（；），規劃嗌過**南洲客運站**（，），係廣州地鐵同佛山地鐵（廣州叫）嘅轉車站，喺海珠區南洲路同東曉南路嘅交界地底。不過兩個月台嘅開放時間都唔同，其中範圍喺2010年9月25號開放，而範圍喺2018年12月28號開放。

## 結構
### 樓層
呢個站一共有3層樓嘅地下區域，其中地下1樓係站廳，有票務設施，客務中心同商鋪；地下2樓係月台；地下3樓係月台。雖然車站冇休息室，但有廁所同母嬰室，其中廁所喺月台西邊，而母嬰室喺站廳西邊。
#### 打掂

#### 打橫

### 站廳
南洲站嘅站廳樣似SF Square Head系列字體嘅「7」字噉，分開咗同兩個站廳。其中站廳西邊屬收費區，四圍俾人行通道，商舖同出入口圍住嗮，收費區有好多部扶手電梯同樓梯、專用𨋢往返月台都得。

### 月台
呢個站嘅月台喺東曉南路嘅地底，而嘅月台喺南洲路嘅地底。兩個都係島式月台。而兩條線嘅月台就整咗好似個英文「L」字噉。嘅月台喺上邊，月台喺下邊。不過兩條綫嘅月台所用嘅裝修風格都唔同：其中用嘅係焗漆牆面，而用嘅係陶瓷牆面。

### 商舖同自助服務
南洲站入面有便利檔、菩提子酒店等車站商舖。而自助服務方面，有自動櫃員機同可充羊城通，交水電費同交通罰錢等服務。

### 出入口

而家南洲站有5個出入口，分別係A、B、C1、C2同D。

## 頭尾班車信息同配線圖

## 車站歷史
### 規劃
其實喺1988年規劃嘅舊二號綫未出現呢個站，1997年，《廣州市城市快速軌道交通線網規劃研究（最終報告）》話會將舊嘅二號綫一分為二，呢個站就變咗而家嘅車站。初期係南邊倒數第二個站，後嚟番禺撤市變區，路線一路延長到廣州南站。而經過呢個站係2003年嘅事，而且重規劃成轉車站。

###### 
#### 工程
喺舊嘅二號綫開始喐手起嗰陣，呢個站重未起嘅。直到2007年，由於2號綫嘅南延段經過政府批准，終於喺2008年正式開始逳手起。2009年2月16號，工地附近嘅南洲路同東曉南路交界附近出現1m深嘅地陷而導致一路停工。到咗2010年1月14號，二八號延長線工程嘅南洲嗰橛先至搞掂嗮。

#### 開通
到咗2010年9月28號嘅舊二號綫一分為二之後，呢個站同而家嘅入面，冚唪唥嘅車站一齊正式開放。

###### 
#### 工程
雖然2009年底地鐵復工之後，作為同嘅車站因受到瀝滘站嘅拆遷問題令開通時間一拖再拖，搞到地鐵喺2015年12月28號開到燕崗就返轉頭，而呢個站重喺度等瀝滘站嘅情況而俾好多市民唔知情況而猛咁投訴。隨住瀝滘站附近啲房屋拆遷補償喺2016年4月初傾掂兼同年月10號入場施工之後，車站先至繼續動工建設，不過施工進度一直好慢，直到2017年平安夜先至加快進度。而呢個站去瀝滘嗰邊嘅右線同左線隧道先後喺2018年3月18號上晝同埋同年5月15號近正中午時段貫通。而呢個站附近嘅接觸網直到2018年9月20號先至全綫成功送電，第二日正式開始調試，同年11月12號先至三權移交。

#### 開通
從2018年12月28號頭班車開始，因為東延段凈低嗰橛正式延長到瀝滘，呢個站嘅月台範圍亦正式開放。
### 出入口
喺開通無耐，車站凈開咗B同C2兩個出入口，後來海珠客運站方為咗方便出外市同外省客運班車啲人，又開咗C1出入口；雖然D出入口一早起好咗，但重喺度搞緊機電安裝而冇開，直到2016年2月5號先至開放。另外，A出入口因為受到瀝滘站嘅施工進度拖延影響而一直封住，直到2018年12月28號開通範圍時先至同步開放。

## 利用狀況
南洲站係海珠區南洲路同東曉南路交界嘅唯一地鐵車站，喺每個禮拜一到五高峰時段，有唔少乘客喺隔籬嘅海珠客運站坐巴士或長途大巴往返廣州市同其他城市地區。而星期六、日同節假日亦有唔少乘客經本站轉車往返廣州同番禺、重有其它城市地區。
## 轉車須知
雖然規劃同起緊呢個站時，地鐵方有事先留低轉車條件，但地鐵方考慮到預留嘅樓梯太窄，客流會將兩者路線直接逼爆嘅問題，所以佢將樓梯改成凈畀上樓嘅單向通行。轉車方面：
*→：
*:1. 行條窄樓梯嘅轉車通道上去，見到有啡色柱或牆面嘅月台就得。
*:2. 坐𨋢上一層樓
*:3. 坐扶手電梯或行樓梯上一層樓就到。
*→：
*:1. 先坐扶手電梯或行樓梯或坐𨋢上到站廳，再向東行轉向北，到咗北邊嘅站廳入面再落去帶海藍色柱或牆面嘅月台就得。
*:2. 坐𨋢落一層樓
*:3. 行條窄樓梯嘅轉車通道落去就得，但千祈冇喺客流高峰期亂咁試或俾工作人員發現。

## 附近嘅建築同景區

### 客運站
*海珠汽車客運站
*海珠旅遊換乘樞紐
### 住宅
*芳草軒
*南洲名苑
*瑞寶花園
### 市場
*瑞寳茶葉市場
*瑞寳糧油批發市場
*南天商業城
*南天國際酒店用品批發市場
### 公園
*海珠區兒童公園
### 寫字樓
*廣軒大廈
### 工廠
*廣州星群（藥業）股份有限公司

## 註同攷

;註

;攷

## 上一站·下一站
一件頭

**一件頭**（）係種游水衫，通常女人着，一件過遮住上身同下身，比起比堅尼遮多咗心口對上同腰腹位。呢件嘢喺出比堅尼、兩件頭同埋游水褲之前係最先有嘅游水衫。

而家嘅一件頭係有膊帶兼冇袖、連身嘅女式游水衫同埋緊身式嘅游水衫。同好早以前嘅游水衫唔同嘅係，一件頭並冇遮住背脊地方到身體，重有窄嘅胸罩上面嘅膊頭位凈係得兩條帶沊響度。成件嘢好似噉，都係冇袖嘅緊身裝或全身連體衫褲噉。另外，法式嘅一件頭係另外一種特殊嘅一件頭。

最近，運動型游水裝用咗好多唔同嘅膊帶品種，包括咗飛型、競賽型同快型。而且大多數都係畀其它運動員着嘅。呢啲類似品種喺市面上都有得賣。

另外一種比較新嘅一件頭係外殼體品種，個樣係緊身裝同沖浪衫嘅混合版，佢幾乎冚嗮成身同手腳咁滯。雖然喺倫理嚟講，好似冇點腳踏實地嘅感覺，但係佢降低咗喺游水嗰時，水對游水裝嘅摩擦力。呢種一件頭係用咗高科技嘅質地材料嚟降低水對人游緊水嗰時嘅阻力。就好似近幾年出嘅鯊魚皮或魚皮品種嘅一件頭。

## 睇埋

* 游水裝
* 游水
* 校園游水裝
* 彈弓游水裝
梅花園站

**梅花園站**（；）係廣州地鐵嘅車站，2010年10月30號開放，位置喺白雲區廣州大道北嘅梅花園地區（梅園新村巴士站隔籬）。

## 結構
### 樓層
#### 打掂
呢個站一共有2層樓嘅地下區域，其中地下1樓係站廳，有票務設施，客務中心同商鋪；地下2樓係嘅月台。

#### 打橫

### 站廳
梅花園站嘅收費區喺站廳嘅中間偏東嘅位，而西邊係人行通道，而車站嘅商舖方面，都喺嗮車站嘅南北兩邊嘅免費區入面，而自助服務喺嗮車站嘅南北兩邊同西邊嘅免費通道入面。而收費區有好多部扶手電梯同樓梯、專用𨋢往返月台都得。為咗方便啲去機場嘅乘客，站廳入面重設咗航班查詢出嚟。

### 月台
呢個站有一個島式月台，喺廣州大道北嘅梅園新村巴士站附近嘅地底。

### 商舖同自助服務
而家嘅梅花園站入面有鋪頭畀乘客買嘢、食嘢同洗衫都得。

另外，梅花園站入面重有自助服務設施畀乘客用，包括咗自動櫃員機、自動販賣機同羊城通充值機等；重有可以充羊城通、交水電費同交通嘅罰錢嘅服務。下面有寫清楚呢個站係有乜鋪頭同自助服務響度：

### 出入口

呢個站一共有2個出入口，分別係B同D。

## 車站歷史

## 利用狀況
由於呢個站附近冇幾遠都係啲城中村同部分細嘅樓盤響度。喺嗰邊住嘅居民成日都嚟呢個站坐車，所以客流方面都幾多下。另外喺高峰期嗰陣，車站甚至加派人手嚟維持車站嘅服務秩序。而平時時段都有啲人上落，不過唔會好似人和站、京溪南方醫院站、林和西站或嘉禾望崗站咁多人流。

另外，喺每個出入口附近成日都見到有拉客嘅五類車響度，不過呢啲車係冇王管，搞到出入站都好麻煩。

## 高峰客流控制
呢個站嘅高峰客流控制時間係：

星期一到星期五（工作日期間）7：45——9：00

## 接駁巴士
梅園新村站：
*日班車：
*:16、56、179、219、241、504、560、701、804、804A、833、836、862B、862
*快車：
*:804快、B6快
*BRT：
*:B6
*夜班車：
*:夜24、夜47
梅花園地鐵總站：
*日班車：
*:784

## 附近嘅建築同景區
* 南華工商學院（西校區）
* 廣東工貿職業技術學院（東校區）
* 園嶺山莊
* 白雲山風景區（梅花園出入口）
* 梅苑小區
* 怡新花園
* 雲山熹景
* 合生雲山美寓

## 上一站·下一站
燕塘站

**燕塘站**（「塘」字變調，；）係廣州地鐵同嘅轉車站，位置喺天河區燕嶺路同埋燕興路嘅三角交叉地帶。但兩個月台嘅開放時間都唔同，其中喺2010年10月30號開放，而喺2013年12月28號開放。

## 結構
### 樓層
呢個站一共有3層樓嘅地下區域，其中地下1樓係站廳，有票務設施同客務中心；地下2樓係緩衝樓同嘅月台；地下3樓係轉車樓，最後地下4樓係嘅月台。雖然冇廁所，但有廁所，喺月台嘅東邊。休息室同其它車站一樣冇。
#### 打掂

#### 打橫

### 站廳
呢個站同車陂南站嘅站廳一樣，兩個站台之間係「T」字形噉。佢為咗唔影響燕嶺路嘅交通、以及受車站嘅埋深程度影響，所以站廳位於燕興路同燕嶺路交界位。而站廳亦為咗方便啲行人出入站，個收費區就整咗喺站廳中間嘅東邊小小嘅位，周圍都係啲非收費區（包埋人行通道同商舖）。而收費區入面整咗專用䢂同埋扶手電梯、樓梯嚟去啲月台。為咗方便啲去機場嘅乘客，站廳入面重設咗航班查詢出嚟。

### 月台
呢個站有2個月台，其中一個、一個。嘅喺燕興路地底。而嘅喺燕嶺路北邊，垂直於。其中喺上邊，喺下邊。

### 商舖同自助服務
由於受到車站嘅站廳影響，呢個站凈係得7-ELEVEN呢一間便利店響度。而站入面重整咗台好易機嚟畀羊城通充值、以及交水電費同交通罰錢。

### 出入口

呢個站有3個出入口，分別係A、B，C。但係呢3個出入口之間好近，未夠100米，而且都喺燕嶺路嘅北邊。而有市民就話加啲喺燕嶺路南邊嘅出入口，但係地鐵方面話，如估再整條跨過燕嶺路嘅地下隧道，唔單止好大風險，重會搞到燕嶺路大塞車，而且B出入口附近已經整咗條市政人行天橋畀尐人過橋去燕嶺路嘅南邊，如估再整出入口嘅話，功能就重疊咗，浪費咗資源。所以廣州市規劃局就話會將條人行天橋升級，嚟方便啲乘客去坐地鐵。

## 頭尾班車信息同配線圖

|}

|}

## 車站歷史
### 規劃
呢個站最早出現喺1997年嘅《廣州市城市快速軌道交通線網規劃研究（最終報告）》入面，嗰陣嘅7號綫同而家嘅6號綫差唔多，之後喺2003年嘅規劃方案入面。佢將條機場快線同3號綫合併，重改咗行白雲山嘅東邊，而且有燕塘站，就變咗同嘅轉車車站。
### 施工
到咗2007年底，呢個站率先開始逳手搞嘅北延段工程。2009年1月7號出現咗横跨燕嶺路嘅天橋有下沉超過10cm嘅現象。工程直到2009年11月20號起好嗮。

### 營運
*2010年10月30號，北延段開通嗰陣，車站開始投入營運。
*2013年12月28號，區域都開埋。

## 利用狀況
呢個站附近都係一片密集嘅住宅區，喺2010年10月30號14:00到2013年12月28號14:00嗰陣，燕嶺路同埋天源路、甚至廣汕公路嘅週邊居民都會坐巴士嚟呢個站轉地鐵嘅。所以呢個站成日都人山人海，更加唔使講客流高峰期喇。喺清明節嗰陣重有好多市民喺呢個站或天河客運站度轉巴士去銀河園嗰邊拜先人。但係喺2013年12月28號14:00嘅開通咗之後，呢個站重多人添，但係客流方面，多過。

由於地鐵去到體育西路站就返轉頭，所以就冇得再提升北延段嘅營運能力。由於呢個站嘅客流超過咗家陣嘅北段嘅負荷，所以喺星期一至五（工作日）嘅07:50-08:40嗰陣，會控制客流，費事逼爆嘅月台。

## 轉車須知
呢個站雖然有事先留低咗轉車條件，但係兩條路線之間嘅轉車方式都唔同：

*→：喺列車頭一節車廂（行香雪嗰邊）或最尾節車廂（行潯峰崗嗰邊）到站開門之後，直接行樓梯或扶手𨋢落去1層樓，望到有橙紅色牆面嘅平台之後轉右即到。
*→：行上轉車樓之後，
*:直接行出站廳再搵淺藍綠色玻璃牆面嘅樓梯落去。
*:先喺近嘅扶手𨋢邊鉆或爬過欄杆，再行左邊嘅樓梯上去即到達目的地。**（千祈冇俾地鐵站嘅工作人員發現或客流高峰期嗰陣亂咁試）**

## 高峰客流控制
呢個站嘅高峰客流控制時間係：

星期一至五07:50-08:40

## 附近嘅建築同景區

### 大樓
*燕嶺大廈
*粵墾華資大廈
*金燕大廈
*燕僑大廈
### 企業
*燕塘企業
### 廣場
*燕塘廣場
### 遺址
*燕塘機場舊址
*粵軍第一師諸先烈紀念碑
### 學校
*廣州市第七十五中學
### 醫院
*廣州武警醫院

## 攷

## 上一站·下一站




類:天河區鐵路站
橙汁

**橙汁**係用橙榨出嚟嘅果汁嘢飲，亦係最常見嘅果汁，唔少歐美人食早餐時都會飲返杯。
蘋果汁

**蘋果汁**係用蘋果榨出嚟嘅果汁嘢飲，亦係比較常見嘅果汁。因為氧化關係，蘋果汁唔會好似果肉咁白，而係茶色。

佢可以幫助加速腸道嘅蠕動，如果腸道原本就有唔正常蠕動嘅情況，蘋果汁就會喺腸道內產生氣體；如果條腸受到食物刺激，可以飲新鮮蘋果汁或者溝咗水嘅濃縮果汁嚟幫助減輕刺激。

新鮮嘅蘋果汁含有維他命A同C，亦可以提供能量，因為含有糖。
紅蘿蔔汁

**紅蘿蔔汁**，又叫**甘筍汁**，係用紅蘿蔔榨出嚟嘅果汁嘢飲，有豐富紅蘿蔔素，所以畀人當做健康嘢飲。
菜汁

**菜汁**，又叫**蔬菜汁**、**菜蔬汁**，係用菜榨出嚟嘅果汁嘢飲，好似紅蘿蔔汁、番茄汁、紅菜頭汁、五青汁（青蘋果、青椒、青瓜、苦瓜同西芹）咁，亦可溝埋其他生果果汁。
西柚汁

**西柚汁**係用西柚榨出嚟嘅果汁嘢飲，味道似橙汁。西柚汁會抑制一種代謝藥成份嘅酵素，所以唔可以同藥一齊食。
石榴汁

**石榴汁**係用石榴榨出嚟嘅果汁嘢飲，由於佢有豐富抗氧化成份，所以畀人當做健康嘢飲。
金啤梨汁

**金啤梨汁**係用金啤梨榨出嚟嘅果汁嘢飲。由於金啤梨比較酸澀，通常商家會將金啤梨汁落糖先至賣。
紅菜頭汁

**紅菜頭汁**，係用紅菜頭榨出嚟嘅果汁嘢飲，有降血壓功效，所以畀人當做健康嘢飲。
西瓜汁

**西瓜汁**係用西瓜榨出嚟嘅果汁嘢飲。因為西瓜肉含水量比較高，所以好易榨到汁出嚟。
奇異果汁

**奇異果汁**係用奇異果榨出嚟嘅果汁嘢飲，維他命C比橙汁多，所以畀人當做健康嘢飲。
苦瓜汁

**苦瓜汁**，又叫**涼瓜汁**，係用苦瓜榨出嚟嘅果汁嘢飲。由於苦瓜味苦，所以通常會溝蜜糖、糖漿或者其他生果果汁飲。
提子汁

**提子汁**係用提子榨出嚟嘅果汁嘢飲，亦係釀紅酒、白酒嘅原料。用紅提子榨嘅叫**紅提子汁**，用青提子榨嘅叫**白提子汁**。
菠蘿汁

**菠蘿汁**係用菠蘿榨出嚟嘅果汁嘢飲。由於菠蘿有能分解蛋白質嘅酵素，所以可以幫手消滯。
木瓜汁

**木瓜汁**係用木瓜榨出嚟嘅果汁嘢飲，坊間流傳有豐胸嘅功效，亦會溝埋牛奶變木瓜奶嚟飲。
彭永琛

**彭永琛**（，）係澳門男歌手。

## 演出
### 電視節目
*2017年：viuTV《歌度有…》（第1集）

## 睇埋
* 東亞唱片 (集團)

## 出面網頁
* MediaAsia - ArtistMusic Music
*
諾麗果

**諾麗果**（學名：*Morinda citrifolia*）係茜草科巴戟天屬植物，原產東南亞。

## 睇埋
*諾麗果汁
芒果汁

**芒果汁**係用芒果榨出嚟嘅果汁嘢飲，亦係整芒果布甸同其他芒果甜品嘅原料。
小肥

**小肥**（原名**徐智勇**，，）係澳門男歌手，澳門演藝人協會創會會長。

## 演出

### 電影
*2008年：《我不賣身我賣子宮》
*2019年：《不義之戰》 飾 助理官
*2021年：《熱唱吧》飾 David

### 電視劇（[[ViuTV]]）
*2023年：《心靈師》 飾 Terence（第20集）

### 電視劇（[[HOY TV]]）
*2025年：《我愛九龍城》 飾 大押昆

### 電視劇（霍士）
*2019年：《心冤》 飾 韋以江

### 網絡劇集
*2020年：《把砒霜留給自己》

### 電視節目（ViuTV）
*2021年：《歌手·門》第1集嘉賓
*2021年：《Talk星Day》第10集嘉賓
*2021年：《調查男女》第14集嘉賓
*2021年：《囝囝女女730》第30集嘉賓
*2021年：《七救星》第3集嘉賓
*2021年：《台灣乜都拜》第11-12集嘉賓
*2021年：《我不是廢老》主持
*2022年：《七福星》 第5集嘉賓
*2022年：《商睇》第2集嘉賓
*2022年：《粉絲福利署》第24集嘉賓
*2023年：《讓我一次買個夠》第7集嘉賓
*2023年：《豆釘遊學團》第5集嘉賓
*2023年：《Auntie 妳好》第78集嘉賓
*2023年：《我想身體健康》第26集嘉賓

## 出面網頁
* 小肥 « 太陽娛樂文化有限公司
* 

類:同性戀藝人
類:基佬
陳慧敏

**陳慧敏**（，）係澳門女歌手，澳門演藝人協會副會長。佢參加過由澳門廣播電視有限公司舉辦嘅《Sing擂台》，並攞過亞軍；佢重喺2010年參加由香港無綫電視舉辦嘅《超級巨聲2》，獲得第十名。2013年正式喺香港出道。

2019年9月，佢開始咗100日嘅環球之旅，仲喺旅程結束嘅時候展開異地戀。 同一年，佢以30歲嘅年紀飾演澳門電影《熱唱吧》入面嘅中學生女主角，而呢套戲去到2021年先至上畫。

## 演出
### 節目主持
*2011年：廣州闖蕩（無綫電視）
*2011年：Music Café（無綫電視）
*2017年：威水會（viuTV）
*2018年：有薪假期鳥取篇（viuTV）
*2019年：有薪假期北海道篇（viuTV）
*2019年：掟返個大灣（香港開電視）

### 節目演出
*2016年：ShowTime 我主場 參賽歌手（ViuTV）
*2017年：超低能特攻隊 參賽嘉賓（第6-10集） （ViuTV）
*2017年：Cable Music（澳門有線第一頻道）
*2022年：Chill Club（ViuTV）
*2023年：粉絲福利署 第63集嘉賓（ViuTV）
*2023年：讓我一次買個夠 第33集嘉賓（ViuTV）

### 電影
*2019年：《不義之戰》飾 澳門司警
*2021年：《熱唱吧》飾 劉玉芳

## 出面網頁
*
*陳慧敏TVB.com微博
*棋人娛樂製作：陳慧敏

## 註
東曉南站

**東曉南站**（，）係廣州地鐵同嘅轉車站，開通時間都唔同，其中喺2010年9月25號開放；而就喺2025年6月29號開放。

呢個站喺海珠區東曉南路同僑港路交界嘅地底，有4個出入口。

## 結構
### 樓層
呢個站總共有兩層，地面係東曉南路、僑港路同埋地鐵出入口，地下一樓係站廳，地下二樓係嘅月台，地下三樓係嘅月台。
#### 垂直結構

#### 水平結構

### 站廳
東曉南站嘅東邊同南北兩邊係人行隧道同商舖，都喺嗮免費區入面。而收費區喺站廳嘅西邊，入面有好多部扶手電梯同樓梯及專用電梯往返月台。

### 月台
呢個站有2個側式月台，喺東曉南路嘅地底。

### 商舖同自助服務
東曉南站入面提供咗便利舖嚟畀乘客買嘢。另外喺呢個站入面重有好多自助服務響度，重有好易機嚟畀羊城通充值、交水電費同交通罰錢。

### 出入口

呢個站總共有4個出入口。

## 利用狀況
呢個站附近都係一片住宅區，附近返工放工上落堂嘅人基本上都要經過呢個站，附近新滘西路、江曉路一帶嘅人仲會坐小巴來到呢個站轉地鐵，平時人都幾多下。

## 附近嘅建築
* 中山大學孫逸仙紀念醫院南院區
* 新光百貨海珠店
* 瑞寶村
* 僑城花園
* 曉港灣

## 上一站·下一站




類:海珠區
何雁詩

**何雁詩**（；）係前香港無綫電視女性藝員、女性歌手、女性哥爾夫球員，讀過協恩中學同英基學校協會屬下嘅沙田學院，而家係香港理工大學酒店及旅遊業管理學系嘅女性學生。佢2009年參加第一屆《超級巨聲》而入娛樂圈。佢2010年代表香港參加廣州亞運哥爾夫球項目，攞到+39桿成績，喺女子個人賽30位選手入面排第26位。

2014年，何雁詩喺無綫電視劇《食為奴》擔正飾演第三女主角米小魚，同王祖藍合作。

何雁詩同鄭俊弘拍拖，2019年接受訪問嘅時候話佢哋已經有結婚嘅共識。同年11月，佢哋一齊去咗泰國蘇梅島互相慶祝生日。 2020年11月7號， 何雁詩同鄭俊弘結婚。

## 演出

### 電視節目（HOY TV）
*2023年：《我要做車手》（參賽者）
### 電視節目（ViuTV）
*2025年：《怨女俱樂部》（第17集嘉賓）
*2025年：《我想身體健康》（第109集嘉賓）

### 電視劇
#### 2011年
*《你們我們他們》飾 Sue

#### 2012年
*《雷霆掃毒》飾 節目主持人（第16集）

#### 2013年
*《衝上雲霄II》 飾 Cherry（第7集）
*《On Call 36小時II》飾 譚愛珍（少年）（第14集）

#### 2014年
***《[[食為奴]]》**飾 **米小魚**

#### 2015年
***《[[四個女仔三個BAR]]》**飾 **姚翠花（Chris）**

#### 2016年
***《[[愛情食物鏈]]》**飾 **楊金枝**

### 電影
#### 2011年
*《勁抽福祿壽》飾 路人

## 歌
*《You could be anything》（六樓后座2之家屬謝禮電影原聲大碟）
*《Supervoice》（同超級巨聲群星合唱）
*《撲火》（劇集《善德女王》主題歌）
*《幸福節奏》（劇集《居家兵團》主題歌）
*《Let's Go Celebrate》（同超級巨聲群星合唱）
*《飛聲》（同超級巨聲群星合唱）
*《一起闖蕩去》（《台灣闖蕩》主題歌 同胡鴻鈞、吳業坤合唱）
*《Go！Go！Sunshine》（動畫《寶石寵物III》主題歌）
*《Separate Lives》（TVB電視劇《巴不得媽媽...》插歌，同林景程合唱）
*《If You Don't Know Me By Now》（TVB電視劇《巴不得媽媽...》插歌）
*《淚如鐵》（第一首個人主打）
*《麵包》
*《綿羊仔》
*《忠臣》（TVB電視劇《食為奴》主題歌 同王祖藍合唱）
*《我和你》（TVB電視劇《四個女仔三個BAR》主題歌）

## 獎
### 2010年
*《超級巨聲》——網上Hit爆金曲獎第4名
*2010親親青少年音樂大賽（韓國CMB，Central Multi Broadcasting）——全場第二名
*2010勁歌金曲優秀選第二回——得獎歌曲《Supervoice》

### 2011年
*2010年度十大勁歌金曲頒獎典禮——傑出表現獎銅獎（超級巨聲群星）

#### 2013年
*2012年度新城勁爆兒歌頒獎禮——新城勁爆兒歌《Go! Go! Sunshine》

## 參考
蘇里南伊斯蘭教

根據2004年嘅人口調查結果，**[[蘇里南]]嘅[[穆斯林]]人口**有66,307人，係蘇里南總人口嘅13.5%。蘇里南係美洲穆斯林人口比重最大嘅國家。

## 伊斯蘭教組織
蘇里南穆斯林會議係蘇里南最主要嘅穆斯林組織，呢個組織轄下嘅好多穆斯林協會、聯合會同基金會都有同世界穆斯林大會保持聯繫。每年，呢個組織會派十幾個穆斯林去麥加朝聖。

## 史
蘇里南最早嘅穆斯林係嚟自西非嘅奴隸，而今日蘇里南嘅穆斯林主要係嚟自印度同印尼嘅契約勞工後代。響1873年至1916年間，6000幾個嚟自印嘅穆斯林勞工嚟到蘇里南，佢哋嘅後代係屬於遜尼派嘅哈乃斐教法學派；而印尼裔蘇里南人除咗有少數皈依基督教之外，絕大多數係穆斯林，屬於沙斐儀教法學派。印尼裔定居點都會有清真寺或者禮拜堂，而伊斯蘭信仰或多或少都會出現響佢哋嘅日常生活。

由於蘇里南長期俾歐洲人殖民，殖民政府一直都支持基督教。去到1970年，伊斯蘭教嘅開齋節先被當局承認，重定咗做公共節日。伊斯蘭教一路都無參與政事，直到1988年蘇里南實現民主之後先有印尼裔政黨參與政府組閣。

## 參考
蘇梅醬

**蘇梅醬**，又叫**酸梅醬**，係種中式甜酸醬，用嚟點燒鴨同油炸嘢食，主要材料係梅，再加埋糖、醋、鹽、薑、辣椒整成。
海鮮醬

**海鮮醬**係種中式甜醬，似甜麵醬，一樣都用麵粉同黃豆釀製，但海鮮醬就落咗蒜、小茴香、辣椒同花椒等香料。

海鮮醬個名有「海鮮」兩隻字，但無海鮮成份，亦都好少配海鮮食，通常愛嚟點街頭小食、乳豬或者片皮鴨。
麻油

**麻油**，又叫**芝麻油**、**胡麻油**、**香麻油**，係用芝麻煉嘅食油，色澤紅中帶黃，有好勁嘅芝麻味。
## 睇埋
*麻醬
麻醬

**麻醬**，又叫**芝麻醬**，係用芝麻整嘅醬，色澤啡啡地，有好勁嘅芝麻味，可以用嚟整冷麵、沙律或者各種冷盤小食。
## 睇埋
*麻油
蒜蓉

**蒜蓉**，又寫**蒜茸**，係剁碎咗嘅蒜頭，係種常用嘅調味料，無論係醃肉、炒、炸、焗同蒸等等都用得，亦可以同燒汁一齊煮成蒜蓉汁同肉扒食，更可以整蒜蓉包。
## 睇埋

*薑蓉
薑蓉

**薑蓉**，又寫**薑茸**，係剁碎咗嘅薑，係種常用嘅調味料，亦可以加蔥粒同熟油點白切雞。
## 睇埋
*蒜蓉
白醋

**白醋**，又叫**蒸餾醋**，係蒸餾酒過程順帶整出嚟嘅食醋，透明無色，醋酸含量3到5%。
豆豉

**豆豉**係種用發酵黑豆整嘅調味料，外表黑色一粒粒，可以再落蒜蓉或者辣椒加工做**豆豉醬**。

## 營養價值
豆豉嚮台灣民間又叫做「營養豆」，因為佢營養成分唔錯，每百克豆豉熱量237千卡、蛋白質20.4g、脂肪11.5g、碳水化合物12.8g、膳食纖維10.8g、維他命C2/2mg、維他命E13.71mg、鈣146mg、鎂90mg、鉀642ng、磷206mg，作為發酵食物，針對中老年人比未發酵食物易消化吸收，不過亦有話濕熱體質、痰濕體質、特稟體質、瘀血體質嘅人唔適宜食豆豉。

## 餸菜
*豉汁排骨
*豆豉鯪魚
*豉椒炒蜆

## 睇埋
*麵豉
*納豆

## 參考
辣醬

**辣醬**即係帶辣味嘅醬，絕大多數都用咗唔同種類嘅辣椒整，即係辣椒醬。
## 睇埋
*辣粉